
______________________________________________________________________________________________________________________________                 


I.  INTRODUCERE
           Art.1. Normele privind organizarea şi disciplina muncii în cadrul ŞCOLII CU CLASELE I-VIII BAZNA, având sediul în Com. Bazna, Judeţul Sibiu, str. Bisericii nr. 1,  sunt stabilite prin prezentul Regulament Intern, întocmit în baza prevederilor Legii nr.53/2003 de persoana juridică ŞCOALA CU CLASELE I-VIII BAZNA, în calitate de angajator.


Art.2. Prevederile prezentului Regulament Intern se aplică tuturor salariaţilor, indiferent de durata contractului de muncă sau de modalităţile în care este prestată munca, precum şi tuturor elevilor, având caracter obligatoriu.


Art.3.1. Obligativitatea respectării prevederilor regulamentului revine şi salariaţilor detaşaţi de la alţi angajatori, pentru a presta muncă în cadrul ŞCOLII CU CLASELE I-VIII BAZNA,  pe perioada detaşării.


      3.2. Persoanelor delegate care prestează muncă în cadrul ŞCOLII CU CLASELE I-VIII BAZNA, le revine obligaţia de a respecta, pe lângă normele de disciplină stabilite de către angajatorul acestora şi normele de disciplină a muncii specifice procesului de muncă unde îşi desfăşoară activitatea pe parcursul delegării.

           Art. 4. Documentele legislative avute în vedere când a fost întocmit prezentul Regulament Intern:
1) Legea învăţământului, nr.84/1995, republicata (M.O. nr.606/10.12.1999), cu modificarile si completarile ulterioare; 

2) Legea nr.128/1997 privind Statutul personalului didactic (M.O. nr.158/16.07.1997), cu modificarile si completarile ulterioare; 

3) ROFUIP;

4) Contractul colectiv de muncă pe ramură;

5) Codul Muncii;

6) Legea 319/2006 – sănătate şi securitate în muncă;
7) Legea nr.544/2001 privind liberul acces la informatiile de interes public (M.O. nr.663/23.10.2001); 
8) Legea 87/2007 – asigurarea calităţii;
9) O.G. 1091/2006 – asigurarea condiţiilor minime la locul de muncă;
10) O.G. 137/2000  şi OMECT 1540/2007, cu anexele;
11) Legea 116/2002 – prevenirea marginalizării sociale;
12) Legea 571 – folosirea datelor personale.

II. STRUCTURA ORGANIZATORICĂ A UNITĂŢII 

Art. 5. Structura organizatorică a unităţii este cea din organigramă:

 CONTROL ShockwaveFlash.ShockwaveFlash.1 






III. 
III. OBLIGAŢIILE ANGAJATORULUI

           Art.6. Angajatorul are, în principal, următoarele drepturi:


 a) să stabilească organizarea şi funcţionarea unităţii;


 b) să stabilească atribuţiile corespunzătoare pentru fiecare salariat, în condiţiile legii şi/sau în condiţiile contractului colectiv de muncă încheiat la nivel naţional sau la nivel de ramură de activitate, aplicabil, inclusiv în condiţiile contractului ;


 c) să dea dispoziţii cu caracter obligatoriu pentru salariat, sub rezerva legalităţii lor;


 d) să exercite controlul asupra modului de îndeplinire a sarcinilor de serviciu;


 e) să constate săvârşirea abaterilor disciplinare şi să aplice sancţiunile corespunzătoare, potrivit legii, contractului colectiv de muncă aplicabil şi regulamentului intern.    


Art.7. Angajatorul are următoarele obligaţii:

          7.1. Să asigure condiţiile tehnice şi organizatorice avute în vedere la elaborarea normelor de muncă, scop în care conducerea societăţii este obligată să ia măsuri pentru:


a) gospodărirea eficientă a mijloacelor fixe şi a celor circulante din patrimoniul societăţii;


b) coordonarea procesului de învăţământ în scopul  îndeplinirii la parametrii calitativi şi cantitativi a standardelor de calitate  propuse;


c) asigurarea eficienţei şi modernizarea metodelor de lucru, în scopul realizării serviciilor, produselor de bună calitate şi la costuri eficiente;


d) asigurarea aprovizionării cu materiale necesare procesului muncii;


e) depunerea de diligenţe maxime în scopul încheierii de contracte cu beneficiarii, în vederea realizării corespunzătoare a obiectului de activitate al societăţii;


7.2. Să ia măsurile corespunzătoare pentru organizarea activităţii astfel încât aceasta să se desfăşoare în condiţii de disciplină şi siguranţă prin:


a) crearea unei structuri organizatorice raţionale;


b) repartizarea tuturor salariaţilor pe locuri de muncă cu precizarea atribuţiilor şi răspunderilor lor, prin adoptarea unei structuri de personal corespunzătoare;


c) exercitarea controlului asupra modului de îndeplinire a obligaţiilor de serviciu de către salariaţi;


d) stabilirea de instrucţiuni pentru funcţionarea şi exploatarea instalaţiilor şi utilajelor folosite în societate;


7.3. Să informeze salariaţii asupra condiţiilor de muncă şi asupra elementelor care privesc desfăşurarea relaţiilor de muncă;


7.4. Să acorde salariaţilor toate drepturile ce decurg din prezentul Regulament intern, din lege, din contractele colective de muncă aplicabile şi din contractele individuale de muncă;


7.5. Să comunice anual salariaţilor starea învăţământului din şcoală;


7.6. Să se consulte cu sindicatul, sau după caz, cu reprezentanţii salariaţilor în privinţa deciziilor susceptibile să afecteze substanţial drepturile şi interesele acestora;


7.7. Să plătească toate contribuţiile şi impozitele aflate în sarcina sa, precum şi să reţină şi să vireze contribuţiile şi impozitele datorate de salariaţi, în condiţiile legii;


7.8. Să înfiinţeze atât registrul general de evidenţă a salariaţilor şi să opereze înregistrările prevăzute de lege, cu respectarea strictă a modului de completare a acestuia, cât şi registrul general de intrare ieşire a documentelor;


7.9. Să întocmească dosarul personal al fiecărui salariat cu respectarea componenţei minime prevăzută în lege şi să elibereze, la cerere, toate documentele care atestă calitatea de salariat a solicitantului;


7.10. Să asigure confidenţialitatea datelor cu caracter personal ale salariaţilor.


7.11. Să asigure permanent condiţii corespunzătoare de muncă, fiind obligat să ia toate măsurile necesare pentru protejarea vieţii şi sănătăţii salariaţilor şi pentru respectarea normelor legale în domeniul securităţii muncii.


7.12. Să respecte timpul de muncă convenit şi modalităţile concrete de organizare a acestuia, stabilite prin prezentul regulament intern precum şi timpul de odihnă corespunzător.


7.13. Să asigure salariaţilor acces periodic la formarea profesională.


7.14. Să despăgubească salariatul, în situaţia în care acesta a suferit un prejudiciu material din culpa angajatorului, în timpul îndeplinirii obligaţiilor de serviciu sau în legătură cu serviciul, în temeiul normelor şi principiilor răspunderii civile contractuale, în cuantumul şi modalităţile stabilite de către instanţa de judecată competentă.


7.15. Să respecte prevederile legale imperative şi incompatibilităţile stabilite de prevederile legislaţiei în vigoare în ceea ce priveşte încheierea, modificarea, executarea şi încetarea contractului individual de muncă.


Art.8. Persoanele care asigură conducerea societăţii, în afara obligaţiilor ce le incumbă în virtutea acestei calităţi, sunt obligate să respecte toate celelalte îndatoriri ale persoanelor salariate.

IV. TIMPUL DE MUNCĂ

Art.9. Timpul de muncă reprezintă timpul pe care salariatul îl foloseşte pentru îndeplinirea sarcinilor de muncă.


Art.10.1. Durata normală a muncii pentru salariaţii angajaţi cu normă întreagă este de 8 ore/zi şi de 40 de ore pe săptămână. Programul de lucru începe la ora 7,30 şi se sfârşeşte la ora 15,30.

10.2. Repartizarea timpului de muncă în cadrul săptămânii este de 8 ore pe zi, timp de 5 zile, cu 2 zile de repaus, stabilite pentru zilele de sâmbăta şi duminica
.


10.3 Salariaţii au dreptul între două zile de muncă la un repaus care nu poate fi mai mic de 12 ore consecutive.


10.4. Durata zilnică a timpului de muncă de 12 ore va fi urmată de o perioadă de repaus de 24 de ore.


10.5. Prin excepţie, în cazul muncii în schimburi, acest repaus nu poate fi mai mic de 8 ore între schimburi.


Art.11.1. Cu acordul sau la solicitarea salariaţilor în cauză angajatorul are posibilitatea să stabilească pentru aceştia programe individualizate de muncă, care pot funcţiona numai cu respectarea limitelor precizate mai sus, la articolul 10 din prezentul Regulament intern.


11.2. Atât solicitarea salariatului, cât şi acordul acestuia la stabilirea unui program individualizat de muncă, se va formula în scris, şi va fi înregistrată în registrul general de intrare ieşire a documentelor;


Art.12.1. Durata timpului de lucru, în cazul salariaţilor care prestează activitate în baza unor contracte individuale de muncă cu timp parţial este:

· de 4 ore/zi (concret pentru fiecare categorie de fracţiune de normă, nu mai puţin de 2 ore/zi şi nu mai mult de 7 ore/zi); 


12.2. Munca prestată în afara duratei  normale a timpului de muncă săptămânal stabilită, este muncă suplimentară, ce se efectuează doar cu acordul scris al salariatului, în limita maximă de 48 ore/săptămână.


12.3.  Efectuarea muncii suplimentare se poate dispune de către angajator, fără acordul salariatului, prin dispoziţie scrisă, doar în caz de forţă majoră sau pentru lucrări urgente destinate prevenirii producerii unor accidente sau înlăturării consecinţelor unui accident. Cazul de forţă majoră şi lucrările urgente vor fi menţionate explicit în dispoziţia scrisă.


12.4. Munca suplimentară se compensează prin ore libere plătite în următoarele 30 de zile după efectuarea acesteia.


12.5. În cazul imposibilităţii compensării prin ore libere plătite în termenul prevăzut la articolul anterior, plata muncii suplimentare se va face prin adăugarea la salariu a unui spor  corespunzător duratei acestei, de 75% din salariul de bază.


Art.13.1. Munca prestată între orele 22,00 – 6,00  este muncă de noapte.


13.2. În cazul în care munca se prestează pe timp de noapte, cel puţin 3 ore, în intervalul prevăzut  mai sus, salariaţii în cauză vor beneficia:


a) program redus cu o oră faţă de durata normală a zilei de muncă, fără scăderea salariului de bază;


b) un spor la salariu de 15% din salariul de bază pentru fiecare oră de muncă de noapte prestată;


Art.14. Stabilirea duratei timpului de muncă se va face ţinându-se cont de următoarele interdicţii şi limitări:

a) pentru tinerii în vârstă de până la 18 ani, durata normală a timpului de lucru este de 6 ore/zi şi de 30 de  ore/săptămână;

b) tinerii în vârstă de până la 18 ani nu pot presta muncă suplimentară şi/sau muncă de noapte;

c) femeile gravide, lăuzele şi cele care alăptează pot presta muncă de noapte, doar în condiţiile în care îşi dau acordul expres, în formă scrisă.


Art.15.1. Evidenţa timpului de muncă efectuat de salariaţi se ţine pe baza condicii de prezenţă, salariaţii fiind obligaţi să semneze condica de prezenţă la venire şi la plecare, menţionându-se ora şi minutele.


15.2. Condica de prezenţă se depune pentru semnare în cancelarie şi/sau secretariat;

15.3. Condica de prezenţă se ridică din cancelarie şi/sau secretariat şi se asigură de secretarul şcolii; 

15.4. Condica de prezenţă se păstrează de către secretarul şcolii, urmând ca verificarea exactităţii consemnărilor acesteia să se poată face oricând de către conducerea societăţii.


15.5. În vederea stabilirii drepturilor de salarizare, timpul efectiv prestat, trebuie să se regăsească şi în pontaje, responsabilitatea întocmirii acestora cade în sarcina persoanei desemnate de conducerea societăţii în acest scop, în baza atribuţiilor stabilite prin fişa  postului.


Art.16. Salariaţii (alţii decât cadrele didactice) au dreptul la pauză de masă cu o durată de ½ oră, de la ora 11,00 la 11,30 şi la o pauză de 5 min. la fiecare 2 ore.

Art.17.1. Repausul săptămânal va fi acordat consecutiv în zilele de sâmbătă şi duminică.

17.2. Sporul prevăzut de lege în această situaţie va fi de 75 % din salariul negociat
.


Art.18. În următoarele situaţii de excepţie:


- la nevoie, la solicitarea conducerii şcolii;

zilele de repaus săptămânal sunt acordate cumulat în zilele de vacanţa elevilor, după o perioadă de activitate continuă de maxim 15 zile calendaristice, după obţinerea acordului expres al sindicatului –al  reprezentanţilor salariaţilor şi a avizului ITM, la acordarea lor în acest mod.


Art.19.1. Acordarea zilelor libere corespunzătoare zilelor de sărbătoare legală, în care nu se lucrează, se face de către angajator.


19.2. Zilele de sărbătoare legală în care nu se lucrează sunt:


- 1 şi 2 ianuarie


- prima şi a doua zi de Paşti


- 1 mai


- 1 decembrie


- prima şi a doua zi de Crăciun


- 2 zile pentru fiecare dintre cele două sărbători religioase anuale, declarate astfel de cultele religioase legale,  altele decât cele creştine, pentru persoanele aparţinând acestora.


Art.20. Sporul de 100 % din salariul de bază corespunzător muncii prestate în programul normal de lucru, pentru salariaţii ce lucrează în unităţi prevăzute la art.135, 136 din Codul Muncii ( unităţi sanitare şi de alimentaţie publică precum şi locurile de muncă în care activitatea nu poate fi întreruptă datorită caracterului procesului de producţie sau specificului activităţii), va fi acordat în cazul în care din motive justificate (se circumscrie în concret noţiunea în Regulamentul Intern) nu se acordă zile libere corespunzătoare zilelor de sărbătoare legală.


Art.21.1 În scopul organizării eficiente a timpului de muncă, în vederea asigurării posibilităţii  salariaţilor de a realiza venituri corespunzătoare muncii prestate, raportat la timpul de lucru efectiv, angajatorul va asigura normarea muncii, în forma corespunzătoare specificului fiecărei activităţi ce se derulează în unitate, conform normativelor în vigoare, sau în cazul inexistenţei acestora prin elaborarea lor, cu acordul sindicatului  ori, după caz al reprezentanţilor salariaţilor .


21.2. În cazul unui dezacord cu privire la normele de muncă, părţile vor apela la arbitrajul unui terţ ales de comun acord.


Art.22 În cazul constatării de către angajator a necorespunderii condiţiilor tehnice de adoptare a acestora, sau nu asigură un grad complet de ocupare a timpului de muncă, normele de muncă vor fi supuse unei proceduri de reexaminare;
V. CONCEDIILE

Art.23. Concediul de odihnă se acordă salariaţilor în conformitate cu prevederile legale, durata efectivă a concediului de  odihnă anual este de 21 zile şi se acordă  proporţional cu activitatea prestată într-un an calendaristic.


Art.24. Pentru salariaţii încadraţi în muncă în timpul anului, durata concediului de odihnă se stabileşte proporţional cu perioada lucrată de la încadrare la sfârşitul anului calendaristic respectiv.


Art.25.1. Concediul de odihnă se efectuează în fiecare an.


25.2. Angajatorul este obligat să acorde concediu, până la sfârşitul anului următor, tuturor salariaţilor care într-un an calendaristic nu au efectuat integral concediul de odihnă la care aveau dreptul.


25.3. Salariaţii care au lipsit de la serviciu întregul an calendaristic fiind în concediu medical sau în concedii fără plată, cu excepţia perioadei de concediu plătit sau fără plată de formare profesională, acordat în condiţiile prezentului regulament, nu au dreptul la concediul de odihnă pentru acel an.


25.4.  În cazurile în care perioadele de concedii medicale şi concedii fără plată, indemnizaţiile pentru creşterea copilului în vârstă de până la 2 ani, însumate au fost 12 luni sau mai mari şi s-au întins pe 2 ani calendaristici consecutivi, salariaţii au dreptul la un singur concediu, acordat în anul reînceperii activităţii, în măsura în care nu a fost efectuat în anul în care s-a ivit lipsa de la serviciu pentru motivele de mai sus. 


Art.26. Concediul de odihnă poate fi acordat global sau în tranşe cu condiţia ca  una din tranşele de acordare să fie de cel puţin 15 zile lucrătoare
.


Art.27.1. Datorită necesităţii asigurării bunei funcţionări a societăţii efectuarea concediilor de odihnă de către salariaţi se realizează în baza unei programări colective cu consultarea sindicatului, sau, după caz, a reprezentanţilor salariaţilor sau în baza unei programări individuale ce se poate face ulterior consultării salariatului.


27.1.1. Această programare se face până la sfârşitul anului calendaristic pentru anul următor, această operaţiune şi asigurarea respectării acesteia se va face de către persoana desemnată de conducerea societăţii în acest scop, în baza atribuţiilor stabilite prin fişa  postului.


27.1.2. Prin programările colective se stabilesc perioade de concediu de minim 3 luni pe categorii de personal sau locuri de muncă.

27.1.3. Prin programarea individuală se stabileşte data efectuării concediului sau o perioadă de maxim 3 luni în care salariatul are dreptul de a efectua concediul.


27.1.4. În cadrul perioadelor de concediu stabilite conform articolului mai susmenţionat, salariatul poate solicita efectuarea acestuia în minim 60 zile anterioare executării acestuia.


27.2. Programarea concediilor de odihnă poate fi modificată, la cererea salariatului, sau concediul de odihnă poate fi întrerupt, la cererea salariatului pentru motive obiective, cum ar fi:


- salariatul se află în concediu medical;


- salariata are concediu de odihnă înainte sau în continuarea concediului de maternitate;


- salariatul este chemat să îndeplinească îndatori publice;


- salariatul este chemat să satisfacă obligaţii militare, altele decât serviciul militar în termen;


- salariatul urmează sau trebuie să urmeze un curs de calificare, recalificare, perfecţionare sau specializare în ţară sau în străinătate;


- salariatul are recomandare medicală pentru a urma un tratament într-o staţiune balneo-climaterică, caz în care data începerii concediului de odihnă va fi cea indicată în recomandarea medicală;


- salariatul se află în concediu plătit pentru îngrijirea copilului în vârstă de până la 2 ani;


27.3. Programarea concediilor pentru anul în curs va fi întocmită în maxim 30 de zile de la data intrării în vigoare a prezentului Regulament Intern.


27.4.1. Pentru perioada concediului de odihnă salariatul beneficiază de o indemnizaţie de concediu ce reprezintă media zilnică a drepturilor salariale, constând în salariul de bază, indemnizaţiile şi sporurile cu caracter permanent din ultimele 3 luni anterioare celei în care este efectuat concediul, multiplicată cu numărul de zile de concediu. Această indemnizaţie nu poate fi mai mică decât salariul de bază, indemnizaţiile şi sporurile cu caracter permanent cuvenite pentru perioada respectivă, prevăzute în contractului individual de muncă al fiecărui angajat .


27.4.2. Indemnizaţia de concediu de odihnă se plăteşte de către angajator, cu minim 5 zile lucrătoare înainte de plecarea în concediu.


Art.28.1.1. În caz de forţă majoră sau pentru interese urgente care impun prezenţa salariatului la locul de muncă, acesta poate fi rechemat din concediu, prin hotărârea organelor de conducere ale angajatorului, formulată în scris.


28.1.2. In cazul rechemării persoanele în cauză au dreptul la rambursarea tuturor cheltuielilor suportate de către salariat şi familia acestuia necesare în vederea revenirii şi a eventualelor prejudicii suferite de acesta ca urmare a întreruperii concediului de odihnă.


28.1.3. Aceste cheltuieli vor fi suportate de către angajator în măsura dovedirii lor prin acte şi prin stabilirea unei legături nemijlocite între aceste prejudicii şi faptul rechemării.


28.2. Programarea zilelor rămase neefectuate din concediul de odihnă se va face de comun acord între conducerea societăţii şi salariat.


Art.29. Evidenţa efectuării concediilor de odihnă va fi ţinută într-un registru separat, pentru fiecare salariat, împreună cu evidenţa concediilor medicale, a celor de formare profesională, a concediilor fără plată, a învoirilor şi a absenţelor nemotivate de către persoanele prevăzute la art.15.5. din prezentul Regulament Intern.


Art.30. Compensarea în bani a concediilor de odihnă neefectuate se poate face doar în situaţia încetării contractului individual de muncă.


Art.31. Salariaţii au dreptul la un număr de zile libere plătite pentru evenimente deosebite în familie, conform Statutului cadrului didactic şi a Contractului colectiv de muncă pe ramură;

Art.32. Pentru rezolvarea unor situaţii personale, salariaţii au dreptul la concedii fără plată pe o durată reglementată de legile în vigoare, pe bază de cerere.


Art.33.1. Salariaţii pot beneficia, la cerere, de concedii pentru formare profesională, care se pot acorda cu sau fără plată, în virtutea obligaţiei salariaţilor de a menţine gradul sporit de competitivitate a procesului de muncă.


33.1.1. Concediile fără plată pentru formare profesională se acordă pe baza cererii formulate în scris de către salariat, pe perioada formării profesionale urmată de salariat din iniţiativă proprie.


33.1.2. Cererea de concediu fără plată pentru formarea profesională poate fi respinsă numai cu acordul sindicatului sau a reprezentanţilor salariaţilor şi numai dacă absenţa salariatului ar prejudicia grav desfăşurarea activităţii.


33.1.3. Cererea de concediu fără plată pentru formare profesională trebuie să îndeplinească următoarele condiţii:

· să fie înaintată angajatorului cu minim o lună înainte de efectuarea concediului;

· să precizeze:  
a)data de  începere a stagiului de formare profesională;



        
       
b)domeniul;




       
c) durata;





d) denumirea instituţiei.


33.1.4. Efectuarea concediului fără plată pentru formare profesională se poate realiza în întregime şi/sau fracţionat în cursul unui an calendaristic, pentru susţinerea examenelor de absolvire a unor forme de învăţământ sau pentru susţinerea examenelor de promovare în anul următor în cadrul instituţiilor de învăţământ superior, cu respectarea modalităţii de întocmire a cererii prevăzute la pct. 33.1. 4.  din prezentul regulament.


33.1.5. La sfârşitul perioadei de formare profesională, salariatul trebuie să prezinte angajatorului, dovada absolvirii cursului în discuţie.


Art.34.1. La cerere, salariatul poate beneficia de concediu paternal, în primele 8  săptămâni de la naşterea copilului, justificat cu certificatul de naştere al acestuia. Durata acestuia este de 5 zile/15 zile (în condiţiile dovedirii urmării cursului de puericultură).


Art.34.2. Pentru această durată, salariatul primeşte o indemnizaţie egală cu salariul aferent zilelor lucrătoare respective, calculată pe baza salariului brut realizat, incluzând sporurile şi adaosurile la salariul de bază.

VI. SALARIZAREA

Art.35. Pentru munca prestată în condiţiile prevăzute în  contractul individual de muncă, fiecare salariat are dreptul la un salariu în bani, convenit la încheierea contractului.


 Art.36. Salariul este confidenţial; în scopul păstrării acestui caracter angajatorul are obligaţia a de lua măsurile necesare, ca de exemplu:

· accesul la întocmirea şi consultarea statelor de plată a salariilor să se realizeze doar de către persoanele care au în fişa postului stabilite în mod direct aceste atribuţii şi de către conducerea unităţii.

· banii vor fi depuşi în contul de card al angajatului, pe bază de semnătură aplicată pe statele de plată, alături de dovada cuantumului acestuia şi a reţinerilor efectuate cu respectarea prevederilor legale,etc.


Art.37. Salariile se stabilesc prin negocieri colective, efectuate cu salariaţii sau reprezentanţii acestora, aleşi în condiţii de reprezentativitate.


Art.38.1. Angajatorul va garanta în plată pentru fiecare salariat, în funcţie de cuantumul salariului negociat, un salariu brut lunar cel puţin egal cu salariul minim brut pe ţară.


38.2. Salariul minim brut pe ţară garantat în plată este adus la cunoştinţa salariaţilor de către angajator prin afişare la sediul acestuia.


Art.39.1. Salariul se plăteşte:

· în data de 5 ale lunii următoare celei pentru care s-a prestat activitatea.

39.2. În cazul întârzierii nejustificate a plăţii salariului/neplăţii acestuia, salariatul prejudiciat poate solicita instanţei judecătoreşti competente, obligarea angajatorului inclusiv la plata de daune interese pentru repararea prejudiciului produs.

39.3. Salariul se plăteşte direct titularului sau persoanei împuternicită de acesta sau, în cazul decesului titularului dreptului, categoriilor de persoane stabilite preferenţial de lege.

39.4. Plata salariului se dovedeşte prin semnarea statelor de plată şi prin orice alte documente justificative, ce demonstrează efectuarea plăţii către salariatul îndreptăţit.

39.5. Obligaţia întocmirii statelor de plată şi a celorlalte documente justificative revine persoanei desemnate de conducătorul societăţii comerciale, în conformitate cu atribuţiile stabilite prin fişa postului.


Art.40. Reţinerile cu titlu de daune cauzate angajatorului pot fi stabilite şi constatate doar de către instanţa de judecată competentă.

VII. ORGANIZAREA MUNCII
Art.41. Salariaţii au următoarele obligaţii de serviciu:

· să respecte programul de lucru;

· să folosească timpul de lucru numai pentru îndeplinirea sarcinilor de serviciu;

· să folosească utilajele şi celelalte mijloace fixe ale societăţii la parametrii de eficienţă;

· să respecte normele de pază şi cele privind siguranţa incendiilor şi să acţioneze în scopul prevenirii oricărei situaţii care ar putea pune în primejdie viaţa, integritatea corporală, sănătatea unor persoane şi a patrimoniului societăţii;

· să păstreze ordinea şi curăţenia la locul de muncă, etc.;

Art.42. Interziceri cu caracter general:

1) se interzice salariaţilor prezentarea la serviciu în stare de ebrietate, comportarea necuviincioasă faţă de colegi, săvârşirea de abateri de la regulile de morală şi conduită;

2) se interzice săvârşirea de către salariat, de acte ce ar putea pune în primejdie siguranţa celorlalte persoane ce prestează activitate în cadrul societăţii sau cea a  propriei persoane;

3) se interzice salariatului să facă la sediul angajatorului şi la punctele de lucru ale acestuia propagandă politică;

4) se interzice desfăşurarea oricăror activităţi care să conducă la concurenţă neloială, care  se evidenţiază prin:

· prestarea în interesul său propriu sau al unui terţ, a unei activităţi care se află în concurenţă cu cea prestată la angajator sau

· prestarea unei activităţi în afara sau în timpul programului de serviciu, în favoarea unui terţ care se află în relaţii de concurenţă cu angajatorul;

· comunicarea sau divulgarea pe orice cale, copierea pentru alţii sau în orice scop personal de acte, note, fişe sau orice alte elemente privind activitatea şi fondul de date ale societăţii;

· divulgarea pe orice cale a relaţiilor cu beneficiarii, a lucrărilor , a valorilor de contract pe care le negociază societatea în vederea executării de produse şi servicii.

Art.43.1. Ieşirea din incinta societăţii în timpul programului al salariaţilor este permisă numai în baza delegaţiilor sau a biletului de voie.

43.2. Delegaţia se emite pentru salariatul în cauză şi va fi vizată de conducerea societăţii şi va fi menţionată în condica de prezenţă, în dreptul numelui persoanei.


43.3. Biletul de voie se acordă în interes de serviciu şi în interes personal, cu specificarea, în cuprinsul acestuia a orei plecării, a orei sosirii şi a obiectului deplasării (pentru biletul de voie în interes de serviciu).

Art.44. Accesul persoanelor străine în incinta societăţii se poate face pe baza legitimaţiei de serviciu,  însoţită de delegaţia completată conform prevederilor legale.

VIII. DREPTURI, OBLIGAŢII, SANCŢIUNI

A) DREPTURI
         Art.45. Drepturile salariaţilor se referă în principal la:

· salarizarea pentru munca depusă;

· repausul zilnic şi săptămânal;

· concediu de odihnă anual, concediu suplimentar;

· egalitate de şanse şi de tratament;

· demnitate în muncă;

· securitate şi sănătate în muncă;

·  acces la formare profesională, informare şi la consultare;

· participarea la determinarea şi ameliorarea condiţiilor de muncă şi a mediului de muncă;

· protecţie în caz de concediere;

· negociere colectivă;

· participare la acţiuni colective;

· posibilitatea de a constitui sau de a adera la un sindicat;

B) OBLIGAŢII
Art. 46. Obligaţiile salariaţilor se referă în principal la:

· datoria acestora de a respecta disciplina muncii, de a îndeplini atribuţiile ce îi revin conform fişei postului şi contractului individual de muncă.

· obligaţia lor de fidelitate faţă de angajator în executarea atribuţiilor de serviciu, de a respecta măsurile de securitate şi sănătate a muncii în unitate şi de a respecta secretul de serviciu.

· datoria acestora de a respecta prevederile cuprinse în lege, Regulament intern, Contract colectiv de muncă aplicabil şi cele din contractul individual de muncă.

posibilitatea instituită de lege de a răspunde patrimonial în temeiul normelor şi principiilor răspunderii civile contractuale pentru pagubele materiale produse din vina şi în legătură cu munca lor; această răspundere va fi stabilită de către instanţa de judecată competentă.
Art. 47. ELEVII

              1. La începutul cursurilor, elevii vor veni la şcoală cu maxim 10’ mai repede decât începerea primelor ore.

              2. Elevii nu vor intra în clasă decât după terminarea pauzei, şi atunci, o vor face cu rândul.

              3.Elevii au obligaţia să iasă după fiecare oră în curte.

              4. Elevii de serviciu au datoria să aerisească clasa, să şteargă tabla, să menţină în perfectă stare de curăţenie clasa, răspund de felul cum rămâne clasa la sfârşitul orelor şi informează cadrele didactice de frecvenţa elevilor.

              5. În pauze, nici un elev nu are voie să părăsească incinta şcolii, decât cu aprobarea profesorului de serviciu, a învăţătorului sau a dirigintelui. Se interzice cu desăvârşire plimbatul în pauze pe stradă sau deplasarea prin sat, fără aprobare.

              6. La venirea şi plecarea din şcoală, elevii vor fi foarte atenţi la trecerea de pietoni, pentru a evita accidentele de circulaţie. Vor respecta la şcoală normele de securitatea muncii, regulile PSI.

              7. În fiecare zi,elevii clasei a VIII-a, numiţi de diriginte, efectuează serviciul pe şcoală. Elevii de serviciu pe şcoală au sarcina de a verifica orice persoană care intră sau părăseşte şcoala, să informeze cadrele didactice de serviciu despre ceea ce se întâmplă în şcoală în pauze. Elevii de serviciu pe şcoală, sună exact la orele stabilite pentru ieşirea şi intrarea elevilor în clase.

              8. Elevii nu au voie să staţioneze în pauze în zona toaletelor.

              9. Elevii nu au voie să pătrundă  în clase, în timpul pauzelor, fără aprobarea cadrului didactic de serviciu, a profesorului de educaţie fizică, a învăţătorului sau a dirigintelui.

              10. Elevii nu vor intra în şcoală decât pe intrarea recomandată de învăţător/diriginte. 

              11. Se interzice elevilor intrarea în cancelaria şcolii.

              12. Frecvenţa elevilor este obligatorie, în fiecare zi, la toate orele stabilite în orarul şcolii.

              13. Carnetul de elev se găseşte zilnic asupra elevului.

              14. Elevii vor circula pe coridoare civilizat, pe partea dreaptă a coridorului, fără să alerge sau să se joace.

              15. După intrarea la oră, se aşteaptă în linişte profesorul. Ora durează 45’ (50’), iar pauza 15’(10’).

               16. Pauza de masă este de 15’.

               17. Elevii au obligaţia să utilizeze cu grijă manualele şcolare primite şi să le restituie în bună stare la sfârşitul anului şcolar.

               18. Elevii nu au voie să distrugă documentele şcolare, să blocheze accesul în spaţiile de învăţământ, să fumeze şi să consume băuturi alcoolice sau droguri, nu au voie să posede şi să difuzeze materiale cu conţinut obscen. Nu au voie să mestece gumă, să joace cărţi sau jocuri electronice în şcoală. Este interzisă folosirea telefonului mobil la şcoală. Toate obiectele personale care deranjează ora – vor fi confiscate de învăţător/diriginte.

               19. Elevii au obligaţia să se prezinte la ore într-o ţinută corespunzătoare, decentă. Se interzic următoarele:

· să poarte pantaloni scurţi şi bluze scurte;

· să poarte brăţări, inele (fetele) şi cercei (băieţii);

· folosirea fardurilor şi a lacului pentru unghii;

· vopsirea părului.

Îmbrăcămintea şi încălţămintea să fie curate.

                20. Elevilor le este interzis să aducă la şcoală obiecte ce pot cauza vătămări corporale şi distrugere de bunuri materiale, cum ar fi: pistoale cu bile, praştii, sticle cu apă, spray, seringi, cuţite, brichete, chibrituri,ş.a.

                21. Este interzisă intrarea în şcoală cu seminţe, floricele, pufuleţi.

                22. Este interzisă bătaia cu zăpadă.

                23. Se interzice elevilor folosirea instalaţiilor electrice, de gaz, de apă, a calculatoarelor electronice şi aparaturii de orice fel, fără supraveghere.

                24. Se interzice violenţa de orice fel în şcoală, chiar şi cea verbală.

                25. Se interzice elevilor să realizeze înregistrări audio, video sau de altă natură în spaţiile şcolare, cu telefonul mobil, camere foto, video, reportofoane, etc. Acestea sunt posibile numai cu aprobarea conducerii şcolii, în cadru organizat.

                26. Deplasarea cu microbuzul şcolii se face respectând regulile specifice.

                27. Elevii au obligaţia să respecte toate cadrele didactice şi personalul administrativ din şcoală şi să îndeplinească toate cerinţele exprimate de aceştia.

                28. Sancţiunile administrate elevilor vor fi făcute publice în cadrul careului din curtea şcolii şi/sau la avizier, după caz.

                29. Elevii şi părinţii lor semnează că au luat la cunoştinţă de prezentul regulament, că sunt de acord cu prevederile acestuia şi se angajează să-l respecte întocmai.

                30. Nerespectarea acestor reglementări, va duce la sancţionarea elevilor, conform Regulamentului de organizare şi funcţionare a unităţilor de învăţământ preuniversitar de stat stabilit de Ministerul Educaţiei şi Cercetării.

Art. 48. CADRELE DIDACTICE

1. Prelucrarea  de către învăţători şi diriginţi a Regulamentuluide organizare şi funcţionare a unităţilor de învăţământ preuniversitar de stat, emis de Ministerul Educaţiei şi Cercetării şi a Regulamentului Intern.

2. Prelucrarea regulilor privind circulaţia pe drumurile publice

3. Respectarea măsurilor pentru prevenirea accidentelor în timpul programului şcolar şi în timpul vizitelor, excursiilor sau a altor acţiuni în afara şcolii.

4. Respectarea măsurilor pentru prevenirea şi combaterea incendiilor.

5. Promovarea măsurilor profilactice şi antrenarea elevilor la păstrarea sănătăţii proprii şi a colectivului.

6. Urmărirea frecvenţei elevilor şi raportarea absenţelor nemotivate conducerii şcolii, în fiecare săptămână.

7. Instructaj cu elevii privind măsurile de tehnica securităţii muncii la folosirea curentului electric, la efectuarea experienţelor de fizică, chimie, în atelierele şcolare, în desfăşurarea lecţiilor de educaţie fizică şi a acţiunilor sportive.

8. Profesorii de specialitate răspund de buna funcţionare a instalaţiilor din laboratoare, ateliere şi sala de sport.

9. Fiecare cadru didactic, la terminarea orei, scoate afară elevii şi părăseşte clasa ultimul. 

10. Vor fi respectate orele de 45/50 minute şi pauza de 15/10 minute.

11. Fumatul este interzis în cancelarie .

12. Orele neefectuate (indiferent de motiv), exceptând învoirile şi concediul medical, nu se plătesc.

13. Întârzierea dascălului la oră mai mult de 10 minute, se consideră oră neefectuată, deci, se reţine din salariu.

14. Dacă întârzierile la oră se repetă, se consideră ore neefectuate şi se aplică sancţiuni conform dispoziţiilor legale în vigoare.

15. Se acordă fiecărui dascăl învoiri conform legilor în vigoare.

16. Elevii repetenţi se împart în mod egal în clase paralele, fără a se depăşi numărul maxim de elevi dintr-o clasă.

17. Cadrele didactice sunt obligate ca după fiecare oră să aşeze catalogul la locul corespunzător – în rastel.

              20. Nerespectarea repetată a unor sarcini de serviciu (ex.: nerespectarea termenului de predare a situaţiilor cerute de conducerea şcolii, necompletarea catalogului, matricolelor, neparticiparea la consilii, la activităţi metodice etc), constatate de director împreună cu membrii Consiliului de Administraţie, duce la sancţionarea cadrului didactic respectiv, cu sancţiuni conform legilor în vigoare, aplicate de director, la propunerea Consiliului de Administraţie.

Art. 49. PERSONALUL ADMINISTRATIV


(1). Drepturile şi obligaţiile personalului didactic-auxiliar şi a personalului nedidactic sunt cele înscrise în fişa postului.
                    (2). La plecarea din unitate, la sfârşitul fiecărei zile de muncă, personalul de curăţenie trebuie verifice şi să se asigure că au fost oprite toate instalaţiile de gaze, electrice, de apă, ş.a., că au fost închise şi asigurate uşile de acces şi ferestrele, că a fost cuplată alarma.

                    (3). Şoferul microbuzului şcolar, înafară de obligaţiile ce-i revin din fişa postului, trebuie să se asigure la sfârşitul fiecărei zile de muncă, că a asigurat şi a parcat la loc corespunzător microbuzul, astfel încât să evite orice fel de distrugere sau furt.
Art. 50. SERVICIUL PE ŞCOALĂ

                  a) ELEVI
              1. Conform Regulamentului Intern, sunt antrenaţi în efectuarea serviciului pe şcoală, elevii claselor a VIII-a, care au un comportament civilizat şi nu au absenţe nemotivate.

              2. Elevii de serviciu nu vor permite elevilor să părăsească şcoala decât după terminarea cursurilor.

              3. Au datoria să supravegheze tot ceea ce se întâmplă în şcoală.

              4. Împărţirea elevilor de serviciu pe şcoală pe sectoare de activitate este sarcina dirigintelui clasei a VIII-a.

              5. Au datoria să acorde o mare atenţie persoanelor străine care intră în şcoală: nu permit intrarea lor, decât pentru probleme legate de şcoală.

              6. Creta se ia de la elevul de serviciu numit de profesorul de serviciu pe şcoală din ziua respectivă.

              7. Nu au voie să-şi părăsească postul care li s-a încredinţat.

              8. Elevii de serviciu vor părăsi şcoala după plecarea ultimului elev. 

              9. Vor interzice elevilor circulaţia în zonele interzise elevilor.

              10. Vor interzice staţionarea elevilor în zona toaletelor.

              11. Vor atenţiona profesorii de serviciu, directorul sau personalul administrativ despre eventualele nereguli constatate:  stricăciuni produse de către elevi, elevi care chiulesc, intrarea unor persoane dubioase în şcoală sau alte situaţii.

              12. Ţinuta elevului de serviciu pe şcoală este ireproşabilă, decentă.

              13. Pentru nerespectarea sarcinilor, vor fi sancţionaţi conform R.O.I.

                 b) CADRE DIDACTICE
              1. Programul cadrului didactic de serviciu se afişează în cancelarie.

               2. Supraveghează elevii în pauze, controlând ieşirea şi intrarea în clasă, aerisirea şi curăţenia claselor şi coridoarelor, curăţenia în curtea şcolii.

              3. Supraveghează intrarea elevilor în şcoală, precum şi ieşirea lor din şcoală după ultima oră de curs şi îi atenţionează asupra posibilităţilor de accidentare la traversarea străzii.

              4. Dirijează elevii de serviciu pe şcoală şi grupele de serviciu.

              5. Observă şi semnalează stricăciunile din ziua respectivă, depistează vinovaţii şi consemnează aceste lucruri în caietul dascălului de serviciu.

              6. Supraveghează intrarea în şcoală a unor persoane străine şi ia măsuri în cazul unor persoane rău intenţionate.

              7. Se ocupă de ţinerea la zi a condicii de prezenţă

              8.Interzice elevilor să părăsească incinta şcolii.

              9. Cadrele didactice de serviciu vor pleca după plecarea tuturor elevilor din şcoală şi verifică numărul de cataloage, concomitent cu punerea lor la loc, în rastel.

C. SANCŢIUNI

Art.51. Fapta în legătură cu munca şi care constă într-o acţiune sau inacţiune săvârşită cu vinovăţie de către salariat, prin care acesta a încălcat normele legale, prevederile prezentului regulament intern, ale contractului individual de muncă, ale contractului colectiv de muncă aplicabil, precum şi orice alte prevederi legale în vigoare, constituie abatere şi se sancţionează indiferent de funcţia ocupată de salariatul ce a comis abaterea.

Art.52.1. Constituie abatere disciplinară, cel puţin următoarele fapte:

a) îndeplinirea neglijentă a atribuţiilor de serviciu;

b) întârzierea sistematică în efectuarea lucrărilor;

c) desfăşurarea altor activităţi decât cele stabilite prin fişa postului, sau prin atribuţiile stabilite prin contract individual de muncă, în timpul orelor de program;

d) refuzul nejustificat de a îndeplini sarcinile şi atribuţiile de serviciu;

e) lipsa nemotivată de la serviciu sau întârzierea repetată de la serviciu;

f) părăsirea unităţii în timpul orelor de program fără ordin de serviciu sau aprobarea şefului ierarhic;

g) refuzul salariatului de a se supune examenelor medicale;

h) prezentarea la serviciu în stare de ebrietate, comportarea necuviincioasă faţă de colegi, etc.

52.2. Constituie abateri grave, acele abateri care prin modul de săvârşire, consecinţele produse, gradul de vinovăţie, au afectat în mod deosebit procesul de muncă, prin încălcarea gravă a prevederilor mai sus enunţate. Caracterul grav al abaterii va fi apreciat în concret cu ocazia efectuării cercetării disciplinare prealabile, prin coroborarea tuturor motivelor de fapt şi de drept ce au condus  la aceasta. Abaterii grave constatate ca având acest caracter, îi va corespunde o sancţiune disciplinară prevăzută la art.53 lit.c – f în prezentul Regulament Intern.

52.3. Abateri repetate reprezintă acele încălcări ale prevederilor prezentului Regulament Intern şi ale celorlalte obligaţii legale, pe care salariatul le-a săvârşit într-o perioadă de 6 luni şi pentru care vor fi sancţionaţi, în urma îndeplinirii procedurii legale cu o sancţiune prevăzută la art.53 lit.c – f din prezentul Regulament Intern.


Art.53. În raport cu gravitatea abaterii disciplinare comise, sancţiunile disciplinare ce se aplică sunt:

a) avertismentul scris;

b) suspendarea contractului individual de muncă pe o perioadă ce nu poate depăşi 10 zile lucrătoare;

c) retrogradarea din funcţie, cu acordarea salariului corespunzător funcţiei în care s-a dispus retrogradarea pentru o durată ce nu poate depăşi 60 de zile;

d) reducerea salariului de bază pe o durată de 1 – 3 luni cu 5 – 10%;

e) reducerea salariului de bază şi/sau, după caz şi a indemnizaţiei de conducere  pe o perioadă de 1 – 3 luni cu 5 – 10%;

f) desfacerea disciplinară a contractului individual de muncă;

Art.54. Pentru aceeaşi abatere disciplinară se poate aplica numai o singură sancţiune.

Art.55. Aplicarea sancţiunilor disciplinare corespunzător abaterilor săvârşite de salariaţii unor alţi angajatori detaşaţi în cadrul societăţii ŞCOLII CU CLASELE I-VIII BAZNA, sunt de competenţa conducătorului societăţii sau a persoanei împuternicite expres de către acesta, în conformitate cu atribuţiile stabilite prin fişa postului, pe întreaga perioadă a detaşării.


Art.56.1. Pentru aplicarea sancţiunilor prevăzute la art.53 lit.c – e în prezentul Regulament intern, salariaţilor detaşaţi ai altor angajatori, angajatorul este obligat să solicite acordul scris al angajatorului cu care salariatul detaşat are încheiat contract individual de muncă.

56.2. Sancţiunea disciplinară prevăzută la art.53 lit.f în prezentul Regulament Intern faţă de persoana detaşată, nu poate fi dispusă  decât de (conducerea) angajatorul acestuia, în urma transmiterii de urgenţă a actelor ce dovedesc îndeplinirea procedurii disciplinare de către societatea comercială ŞCOLII CU CLASELE I-VIII BAZNA la care această persoană a fost detaşată.

Art.57. Lipsa de la serviciu pe o perioadă de 2 zile consecutive fără motive justificate duce la îndepărtarea din serviciu a celui în cauză, pe motive disciplinare.
IX. SĂNĂTATEA ŞI SECURITATEA ÎN MUNCĂ, IGIENA MUNCII

Art.58. Angajatorul este obligat să ia toate măsurile necesare pentru protejarea vieţii şi sănătăţii salariaţilor şi să asigure securitatea şi sănătatea salariaţilor în toate aspectele legate de muncă.

Art.59.1. Angajatorul are următoarele obligaţii:

a) să asigure dotarea, întreţinerea, verificarea echipamentelor individuale de protecţie şi a echipamentelor individuale de lucru;

b) să asigure materiale igienico-sanitare şi alimentaţie de protecţie;


      59.2. Fiecare salariat are obligaţia să asigure aplicarea măsurilor referitoare la securitatea şi sănătatea sa precum şi a celorlalţi salariaţi.
                59.3. De toate problemele legate de sănătatea şi securitatea în muncă, răspunde administratorul de patrimoniu.

Art.60. Pentru a asigura securitatea şi sănătatea în muncă salariaţii au următoarele obligaţii:

a) să-şi însuşească şi să respecte normele şi instrucţiunile de protecţie a muncii şi măsurile de aplicare a acestora;

b) să utilizeze corect echipamentele tehnice, substanţele periculoase şi celelalte mijloace de producţie;

c) să nu procedeze la deconectarea, schimbarea sau mutarea arbitrară a dispozitivelor de securitate, ale echipamentelor tehnice şi ale clădirilor, precum  şi să utilizeze corect aceste dispozitive.

d) să aducă la cunoştinţa conducătorului locului de muncă orice deficienţe tehnice sau alte situaţii care constituie un pericol de accidentare sau îmbolnăvire profesională;

e) să aducă la cunoştinţa conducătorului locului de muncă în cel mai scurt timp posibil accidentele de muncă suferite de persoana proprie sau de alţi angajaţi;

f) să oprească lucrul la apariţia unui pericol iminent de producere a unui accident şi să informeze de îndată conducătorul locului de muncă;

g) să utilizeze echipamentul individual de protecţie din dotare, corespunzător scopului pentru care a fost acordat;

h) să utilizeze materialele igienico-sanitare primite în conformitate cu indicaţiile personalului sanitar;

i) să participe la instructajele organizate de societate în domeniul securităţii şi sănătăţii în muncă;

X. REGULI PRIVIND PROTECŢIA MATERNITĂŢII LA LOCUL DE MUNCĂ
          Art.61. În ceea ce priveşte securitatea şi sănătatea în muncă a salariatelor gravide şi/sau mame, lăuze sau care alăptează, angajatorul va asigura la locul de muncă măsuri privind igiena, protecţia sănătăţii şi securitatea în muncă a acestora conform prevederilor legale.


Art.62. Salariatele gravide şi/sau mamele, lăuzele sau care alăptează pentru a beneficia de aceste măsuri trebuie să informeze în scris angajatorul asupra stării lor fiziologice astfel:


a) salariata gravida va anunţa în scris angajatorul asupra stării sale fiziologice de graviditate, va depune în copie Anexa pentru supravegherea medicală a gravidei – document medical, completat de medic, însoţită de o cerere care conţine infirmaţii referitoare la starea de maternitate şi solicitarea de a i se aplica măsurile de protecţie prevăzute de ordonanţă; documentul medical va conţine constatarea stării fiziologice de sănătate, data prezumtivă a naşterii, recomandări privind capacitatea de muncă a acesteia pe timp de zi/noapte, precum şi în condiţii de muncă insalubre sau greu de suportat;


b) salariata lăuză, care şi-a reluat activitatea după efectuarea concediului de lăuzie respectiv a concediului postnatal obligatoriu de 42 de zile, sau după caz a 63 de  zile ale concediului de lăuzie,  va solicita angajatorului în scris măsurile de protecţie prevăzute de lege, anexând un document medical eliberat de medicul de familie/medicul specialist, dar nu mai târziu de 6 luni de la data la care a născut;


c) salariata care alăptează, la reluarea activităţii după efectuarea concediului de lăuzie,  va anunţa angajatorul în scris cu privire la începutul şi sfârşitul prezumat al perioadei de alăptare, anexând documente medicale eliberate de medicul de familie/medicul specialist în acest sens care va cuprinde şi recomandări cu privire la capacitatea de muncă a acesteia;


Art.63. Salariatele prevăzute la art.62 lit. a, b, c,  din prezentul regulament au următoarele obligaţii:

a) salariata mamă are obligaţia să efectueze, în cadrul concediului pentru sarcină şi lăuzie, concediul postnatal de 42 de zile, după naştere, sau după caz 63 de zile ale concediului de lăuzie;

b) salariatele gravide şi/sau mamele, lăuzele sau care alăptează au  obligaţia de a se prezenta la medicul de familie/medicul specialist, pentru eliberarea unui document medical care să le ateste starea, care va fi prezentat în copie angajatorului, în termen de maxim 5 zile lucrătoare de la data eliberării;

Art.64. Pentru toate activităţile susceptibile să prezinte un risc specific de expunere la agenţi, procedee şi condiţii de muncă, a căror listă este prevăzută în anexa nr. 1 din OUG 96/2003, angajatorul este obligat să evalueze anual şi să întocmească rapoarte de evaluare, cu participarea medicului de medicina muncii, cu privire la natura, gradul şi durata de expunere a angajatelor în unitate pentru a depista orice risc pentru sănătatea şi securitatea angajatelor şi orice efect posibil asupra sarcinii sau alăptării şi pentru a stabili măsurile care trebuie luate;

Art. 65(1) Angajatorii sunt obligaţi ca, în termen de 5 zile lucrătoare de la data întocmirii raportului, să înmâneze o copie a acestuia sindicatului sau reprezentanţilor salariaţilor;

          (2) Angajatorii vor informa în scris salariatele asupra rezultatelor evaluării privind riscurile la care pot fi supuse la locurile lor de muncă, precum şi asupra drepturilor care decurg din prezenta ordonanţă de urgenţă prin informarea privind protecţia maternităţii la locul de muncă (conform modelului din Normele Metodologice) în termen de cel mult 15 zile lucrătoare de la data întocmirii raportului de evaluare;

Art.66. În termen de 10 zile lucrătoare de la data la care angajatorul a fost anunţat în scris de către o salariată că se află în una dintre situaţiile prevăzute la art. 62 lit. a, b, c,  din prezentul regulament, acesta are obligaţia să înştiinţeze medicul de medicina muncii, precum şi inspectoratul teritorial de muncă pe a cărui rază îşi desfăşoară activitatea.

Art. 67. Angajatorului îi revin următoarele obligaţii:

a) să prevină expunerea salariatelor prevăzute la art. 62 lit. a, b, c,  din prezentul regulament  la riscuri ce le pot afecta sănătatea şi securitatea, în situaţia în care rezultatele evaluării evidenţiază astfel de riscuri;

b) să nu constrângă salariatele să efectueze o muncă dăunătoare sănătăţii sau stării lor de graviditate ori copilului nou-născut, după caz;

c) să păstreze confidenţialitatea asupra stării de graviditate a salariatei şi nu va anunţa alţi angajaţi decât cu acordul scris al acesteia şi doar în interesul bunei desfăşurări a procesului de muncă, când starea de graviditate nu este vizibilă;

d) să modifice locul de muncă al salariatelor prevăzute la art. 62 lit. a, b, c,  din prezentul regulament  care îşi desfăşoară activitatea numai în poziţia ortostatică sau în poziţia aşezat,  astfel încât să li se asigure, la intervale regulate de timp, pauze şi amenajări pentru repaus în poziţie şezândă sau, respectiv, pentru mişcare, la recomandarea medicului de medicina muncii;

e) să acorde salariatelor gravide dispensă pentru consultaţii prenatale, constând în ore libere plătite salariatei, în cazul în care investigaţiile medicale se pot efectua numai în timpul programului de lucru;

f) să acorde salariatelor care alăptează pauze de alăptare de câte o oră fiecare, în timpul programului de lucru/ să reducă durata timpului de muncă cu 2 ore zilnic, fără diminuarea drepturilor salariale;

g) să  transfere la un alt loc de muncă, cu menţinerea salariului de bază brut lunar, salariatele prevăzute la art. care desfăşoară în mod curent muncă cu caracter insalubru sau greu de suportat;
Art.68. Pentru salariatele prevăzute la art. 62 lit. a, b, c,  din prezentul regulament care desfăşoară activitate care prezintă riscuri pentru sănătate sau securitate ori cu repercusiuni asupra sarcinii şi alăptării, angajatorul trebuie să modifice în mod corespunzător condiţiile şi/sau orarul de muncă ori, să  repartizeze la alt loc de muncă, conform recomandării medicului de medicina muncii sau a medicului de familie, cu menţinerea veniturilor salariale.

Art.69(1). În cazul în care angajatorul, din motive justificate în mod obiectiv, nu poate să îndeplinească obligaţia prevăzută la art. 68, salariatele prevăzute la art. 62 lit. a, b, c,  din prezentul regulament au dreptul la concediu de risc maternal, numai dacă solicitarea este însoţită de documentul medical,astfel:
a) integral sau fracţionat, până în a 63-a zi anterioară datei estimate a naşterii copilului, respectiv datei intrării în concediul de maternitate;

 b) integral sau fracţionat după expirarea concediului postnatal obligatoriu şi dacă este cazul, până la data intrării în concediu pentru creşterea copilului în vârstă de până la 2 ani sau în cazul copilului cu handicap, până la 3 ani;  

c) integral sau fracţionat, înainte sau după naşterea copilului, pentru salariata care nu îndeplineşte condiţiile pentru a beneficia de concediul de maternitate;

2)Concediul de risc maternal se poate acorda, în întregime sau fracţionat, pe o perioadă ce nu poate depăşi 120 de zile calendaristice, de către medicul de familie sau de medicul specialist, care va elibera un certificat medical în acest sens, dar nu poate fi acordat simultan cu alte concedii prevăzute de legislaţia privind sistemul public de pensii şi alte drepturi de asigurări sociale.
Art.70(1) Pe durata concediului de risc maternal salariata are dreptul la indemnizaţie de risc maternal, care se suportă din bugetul asigurărilor sociale de stat.
            (2)Cuantumul indemnizaţiei prevăzute la alin. (1) este egal cu 75 % din media veniturilor lunare realizate în cele 10 luni anterioare primei zile înscrisă în certificatul medical,  pe baza cărora s-a achitat contribuţia de asigurări sociale de stat şi se achită la lichidarea drepturilor salariale, pentru numărul de zile lucrătoare din durata calendaristică a concediului de risc maternal;
XI. PREVEDERI PRIVIND NEDISCRIMINAREA ŞI DEMNITATEA ÎN MUNCĂ

          Art.71.1. În cadrul relaţiilor de muncă funcţionează principiul egalităţii de tratament faţă de toţi salariaţii.


      71.2. Este interzisă orice discriminare bazată pe criterii de sex, orientare sexuală, caracteristici genetice, vârstă, apartenenţă naţională, rasă, culoare, etnice, religie, opinie politică, orientare socială, handicap, situaţie sau responsabilitate familială, apartenenţă ori activitate sindicală.


Art.72.1. În cazul în care se consideră discriminaţi, angajaţii pot să formuleze reclamaţii, sesizări sau plângeri către angajator sau împotriva lui.


      72.2. În cazul în care reclamaţia nu a fost rezolvată la nivelul unităţii prin mediere, persoana angajată are dreptul să introducă plângere către instanţa judecătorească competentă.

XII. REGLEMENTĂRI PRIVIND RESPECTAREA PSI
Art. 73. Angajaţii  ŞCOLII CU CLASELE I-VIII BAZNA, precum şi persoanele aflate în raporturi nereglementate de codul muncii au obligaţia respectării dispoziţiilor legale şi a măsurilor de ordine interioară în vederea prevenirii apariţiei condiţiilor favorizante producerii de incendii, precum şi de a înlătura consecinţele acestora. 
                    XIII. MODALITĂŢI DE APLICARE A ALTOR PREVEDERI  LEGALE

Cap.I. Referitor la încheierea contractului individual de muncă.

Art.74. În vederea stabilirii concrete a drepturilor şi obligaţiilor salariaţilor, angajarea se face prin întocmirea  contractului individual de muncă  în formă scrisă, în limba română, anterior începerii raporturilor de muncă şi cu respectarea tuturor prevederilor legale la momentul primirii la muncă.

Art.75. Anterior încheierii contractului individual de muncă, angajatorul are următoarele obligaţii:

A. 1.să informeze persoana care solicită angajarea cu privire la clauzele generale pe care intenţionează să le înscrie în contract, informare care va cuprinde cel puţin  elementele prevăzute la art.17 alin.2 al Codului Muncii, care se vor regăsi, obligatoriu şi în conţinutul contractului individual de muncă
;

2.Obligaţia de informare a persoanei selectate în vederea angajării se consideră îndeplinită de către angajator la momentul comunicării ofertei sale privind conţinutul contractului individual de muncă

B. să solicite persoanei pe care o va angaja, să îi prezinte certificatul medical care constată faptul că cel în cauză este apt pentru prestarea muncii respective;

C. să solicite persoanei pe care o va angaja, testele medicale specifice (dacă activitatea va fi prestată în domeniile sănătate, alimentaţie publică, educaţie şi în alte domenii stabilite prin acte normative);

D. să solicite persoanei pe care o va angaja actele prin care aceasta dovedeşte că îndeplineşte condiţiile legale cerute în acest scop:


a) actul de identitate prin care se face dovada identităţii, cetăţeniei şi a domiciliului, sau permisul de muncă , după caz;


b) carnetul de muncă, iar în lipsa acestuia, o declaraţie din care să rezulte, că solicitantul nu a mai fost încadrat în muncă;


c) actele din care să rezulte că are studiile, respectiv calificarea cerută 
pentru funcţia (meseria) ce urmează a o exercita;


d) dovada privind situaţia debitelor sale la unitatea la care a lucrat anterior, adică nota de lichidare, respectiv o adeverinţă privind situaţia debitelor sale faţă de angajatorul la care persoana a lucrat anterior, în care e necesar să precizeze, dacă această persoană şi-a efectuat concediul pe anul în curs;


e) dispoziţia de repartizare  în muncă, în cazurile prevăzute de lege;


f) avizul prealabil (dacă e cazul);


g) acordul scris al părinţilor sau al reprezentanţilor legali, în cazul  persoanei în vârstă de 15 ani; în lipsa acordului ambilor, acordul autorităţii tutelare;


h) orice alte acte cerute de lege sau stabilite de angajator (prin anunţul de concurs) în vederea ocupării funcţiei (meseriei) respective, ca de ex.:



- certificatul de cazier judiciar;



- livretul militar;



- curriculum vitae, cuprinzînd principalele date biografice şi  profesionale;



- recomandarea de la locul de muncă anterior, sau în cazul absolvenţilor care se încadrează pentru prima dată, de la unitatea de învăţământ, etc.

E. să efectueze verificarea prealabilă a aptitudinilor profesionale şi personale ale persoanei care solicită angajarea cu respectarea următoarelor reguli:

1.1.Efectuarea verificării prealabile se va face numai de către o comisie de examinare desemnată în scris, din care fac parte obligatoriu, conducătorul angajatorului, 1–2 persoane numite de  către acesta (printre care şeful compartimentului în care urmează să se facă angajarea) şi un secretar .

1.2. Verificarea prealabilă va consta, în principal, într-o probă practică, care va avea specificul activităţii pe care urmează să o presteze persoana după angajare a cărei durată va fi de maxim 1 zi, în urma căreia, dacă se apreciază că persoana  corespunde, se va proceda la angajare, cu respectarea procedurilor prealabile  prevăzute mai sus (informare, efectuarea controlului medical, întocmirea contractului individual de muncă);

1.3. Verificarea prealabilă a aptitudinilor salariatului se poate face şi sub forma examenului sau a concursului (în funcţie de obiectul de activitate al societăţii) dacă se impune, cu respectarea prevederilor din Regulamentul intern privind constituirea comisiei de examinare.

1.3.1. Concursul constă într-o probă scrisă şi o probă orală şi, de asemenea, şi o probă practică, unde este cazul, (pentru funcţiile de pază, de deservire şi de întreţinere etc,). Probele scrise şi orale sunt notate cu note de la 1 la 10 de fiecare membru al comisiei de examinare; pentru a fi declaraţi admişi, candidaţii trebuie să obţină la fiecare probă cel puţin nota 7; pe baza notelor obţinute se stabileşte ordinea reuşitei la concurs. La medii egale, comisia stabileşte candidatul reuşit, în raport de datele personale cuprinse în recomandări sau de cele referitoare la nivelul studiilor de bază sau suplimentare. Va fi declarată câştigătoare persoana care a obţinut cea mai bună medie.

1.3.2. În cazul prezentării spre angajare a unei singure persoane, pentru postul respectiv, acesta va susţine examen după regulile stabilite pentru concurs;

1.4.1. Cu ocazia verificării prealabile a aptitudinilor angajatorul nu poate solicita persoanei care solicită angajarea, sub orice formă, decît informaţiile care să îi ofere posibilitatea aprecierii juste a capacităţii de a ocupa postul respectiv şi a aptitudinilor profesionale ale persoanei.

1.4.2. De asemenea, informaţiile pe care le poate solicita angajatorul (direct doar cu încunoştiinţarea prealabilă a celui în cauză sau prin solicitarea de a prezenta o recomandare de la ultimul loc de muncă) de la foştii angajatori, pot să se refere doar la:

· funcţiile îndeplinite;

· durata angajării;

1.5. În cazul în care, cu ocazia verificării prealabile a aptitudinilor persoanei care solicită angajarea, (verificare efectuată cu respectarea prevederilor mai susmenţionate) se constată de către angajator că se impune o verificare mai amănunţită a acestor aptitudini, se procedează la întocmirea contractului individual de muncă în formă scrisă, care va cuprinde sub forma unei clauze contractuale o perioadă de probă de  maxim 30 zile calendaristice pentru funcţiile de execuţie şi de maxim 90 de zile calendaristice pentru funcţiile de conducere, de la data întocmirii contractului individual de muncă, dată care va coincide cu cea a primirii la muncă.

1.6. În cazul persoanelor cu handicap care solicită angajarea, angajatorul va informa persoana despre clauzele generale ce vor fi trecute în contractul individual de muncă şi îl va întocmi în formă scrisă, cu menţionarea obligatorie, sub forma unei clauze contractuale, a unei perioade de probă de 30 de zile calendaristice de la data întocmirii contractului care va coincide cu data începerii activităţii (primirii la muncă);

1.7. În cazul absolvenţilor instituţiilor de învăţământ care solicită la debutul lor în profesie angajarea, angajatorul va informa persoanele respective despre clauzele generale ce vor fi trecute în contractul individual de muncă şi va întocmi în formă scrisă contractul, cu menţionarea obligatorie, sub forma unei clauze contractuale, a unei perioade de probă de 3 luni (se va specifica în concret numărul- maxim 6 luni) de la data întocmirii contractului individual de muncă, dată ce va coincide cu cea a primirii la muncă.


1.8. În cazul muncitorilor necalificaţi, în cazul în care cu ocazia verificării prealabile a aptitudinilor persoanei ce solicită angajarea (efectuată cu respectarea prevederilor pct E 1.1-1.4 din prezentul regulament intern) angajatorul nu le-a putut aprecia corespunzător, el va informa persoana despre clauzele generale ce vor fi trecute în contractul individual de muncă şi îl va întocmi în formă scrisă, cu menţionarea obligatorie, sub forma unei clauze contractuale a unei perioade de probă cu caracter excepţional, de 5 zile .

2. Anterior încheierii contractului individual de muncă, angajatorul este obligat la momentul înregistrării cererii de angajare, să realizeze informarea asupra clauzelor generale pe care intenţionează să le scrie în contract (amintită mai sus).


3. De asemenea, anterior modificării oricăruia din următoarele elemente (durata contractului, locul muncii, felul muncii, condiţiile de muncă, salariul, timpul de muncă şi timpul de odihnă), în timpul executării contractului individual de muncă, angajatorul este obligat să realizeze informarea salariatului asupra prevederilor contractuale pe care intenţionează să le modifice urmând ca în maxim 15 zile de la data încunoştiinţării în scris a salariatului, angajatorul să procedeze la încheierea unui act adiţional la contractul individual de muncă, care îşi va produce efectele de la momentul întocmirii acestuia, în formă scrisă şi semnării lui de către cele 2 părţi contractante.

4. Obligaţia de a întocmi un act adiţional la contractul individual de muncă prevăzută mai sus, subzistă în sarcina angajatorului în situaţia modificării oricăruia dintre următoarele elemente: durata contractului, locul muncii, felul muncii, condiţiile de muncă, salariul, timpul de muncă şi timpul de odihnă, cu excepţia situaţiei în care o asemenea modificare rezultă ca posibilă din lege.


5. O nouă perioadă de probă (pentru verificarea aptitudinilor profesionale), pe parcursul executării aceluiaşi contract individual de muncă, diferită de cea stabilită iniţial, sub forma unei clauze contractuale, poate fi stabilită de către acelaşi angajator doar în următoarele cazuri:

a) salariatul debutează într-o nouă funcţie sau profesie;

b) salariatul urmează să presteze activitate într-un loc de muncă cu condiţii grele, vătămătoare sau periculoase;

     6. În situaţia de mai sus, angajatorul este obligat să realizeze informarea salariatului asupra noilor prevederilor contractuale,  urmând ca în maxim 15 zile de la data informării în scris a salariatului, angajatorul să procedeze la încheierea unui act adiţional la contractul individual de muncă, care îşi va produce efectele de la momentul întocmirii acestuia în formă scrisă şi semnării lui de către cele 2 părţi contractante.

7. Termenul pentru  noua perioadă de probă astfel stabilită, va fi similar celui prevăzut în cazul perioadei de probă, clauză în contract, stabilită la încheierea acestuia fiind specific fiecărei categorii aşa cum s-a precizat la pct.1.5.-1.8. din Titul XIII, cap.I pct E. al prezentului Regulament intern.

8. Neinformarea în scris a salariatului anterior încheierii sau modificării contractului individual de muncă cu privire la perioada de probă, în termenul prevăzut de maxim 15 zile, duce la decăderea angajatorului din dreptul de a verifica aptitudinile salariatului prin intermediul stipulării în contract a unei asemenea clauze.

9. Angajarea succesivă a mai mult de 3 persoane pe perioadă de probă pentru acelaşi post este interzisă.

10. Pe durata perioadei de probă salariatul se bucură de toate drepturile şi are toate obligaţiile prevăzute în legislaţia muncii, în contractul colectiv de muncă aplicabil în regulamentul intern şi în contractul individual de muncă. Perioada de probă constituie vechime în muncă.


F. Să efectueze instruirea angajaţilor săi în domeniul securităţii şi sănătăţii în muncă înainte de începerea activităţii.

1. Această instruire se realizează obligatoriu în cazul noilor angajaţi, al celor care-şi schimbă locul de muncă sau felul muncii şi al celor care îşi reiau activitatea după o întrerupere mai mare de 6 luni, prin mijloacele şi modalităţile prevăzute expres în acest regulament intern, cu respectarea termenelor stabilite şi a celorlalte prevederi legale (vezi în concret procedura referitoare la informare, la modificarea contractului individual de muncă, la perioada de probă etc.).

2. Instruirea angajaţilor săi în domeniul securităţii şi sănătăţii în muncă se realizează din 6 în 6 luni (în urma negocierii angajatorului cu: - comitetul de securitate în muncă /sindicat/ reprezentanţii salariaţilor/responsabilul de protecţia muncii numit de angajator).

3. În intervalul de timp care se scurge între îndeplinirea obligaţiilor prealabile ale angajatorului anterior încheierii contractului individual de muncă stipulate pe larg în prezentul regulament intern şi încheierea în formă scrisă a contractului individual de muncă se interzice angajatorului să permită persoanei ce solicită angajarea să presteze orice fel de activităţi pentru şi sub autoritatea acestuia, în sediul/domiciliul, la orice filială, sucursală sau punct de lucru al acestuia.

Art.76. În afara clauzelor generale ce sunt obligatorii de cuprins în contractul individual de muncă (prevăzute la art.17 din Codul muncii), între părţi pot fi negociate şi cuprinse şi alte clauze specifice, cum ar fi de exemplu:

Art.66.1.1. Clauza de neconcurenţă – care îl obligă pe salariat, ca după încetarea contractului să nu presteze, în interesul propriu sau al unui terţ, o activitate care se află în concurenţă cu cea prestată la angajatorul său şi îl obligă pe angajator să îi plătească salariatului o indemnizaţie lunară, pe toată perioada de neconcurenţă.

76.1.2. Clauza de neconcurenţă îşi produce efectele  numai dacă în cuprinsul contractului individual de muncă sunt prevăzute în mod concret pe lângă activităţile  ce sunt interzise  salriatului la data încetării contractului  şi cuantumul indemnizaţiei de neconcurenţă lunare, perioada pentru care îşi produce efectele clauza, terţii în favoarea căroa se interzice  prestarea activităţii, precum şi aria geografică unde salariatul poate fi în reală competiţie cu angajatorul.

76.1.3. Obligaţia de plată a indemnizaţiei datorată salariatului trebuie să fie onorată la valoarea negociată , valoarea ei  este de cel puţin 50% din  media veniturilor salariale brute ale salariatului din ultimele 6 luni anterioare datei încetării contractului individual de muncă, sau în cazul în care durata contractului indivdiual de muncă a fost mai mică de 6 luni, din media veniturilor salariale lunare brute cuvenite acestuia pe durata contractului.; ea este operantă în spaţiu doar pe o întindere geografică de 200 Km2.

76.1.4. Clauza de neconcurenţă îşi poate produce efectele pentru o perioadă de  maximum 2 ani. 

Art.76.2. Clauza de mobilitate - prin care părţile convin că executarea obligaţiilor de serviciu de către salariat nu se realizează într-un loc stabil de muncă (cu obligativitatea precizării exprese a locurilor unde trebuie să se deplaseze, cel puţin circumscrierea zonei de parcurs, în contractul individual de muncă;


Art.76.3. Clauza de confidenţialitate - prin care părţile convin ca pe toată durata contractului individual de muncă şi după încetarea acestuia să nu transmită date sau informaţii de care au luat cunoştinţă în timpul executării contractului individual de muncă, ca de ex.:

· acte, note, fişe,schiţe sau orice alte elemente privind activitatea şi fondul de date al societăţii;

· informaţii privind relaţiile cu beneficiarii, a modului de efectuare a lucrărilor, ş.a. 
76.3.1. Informaţiile furnizate salariatului, prealabil încheierii contractului individual de muncă sunt supuse regimului negociat de către cele două părţi, în cuprinsul contractului de confidenţialitate, care produce efectele în situaţia în care contractul individual de muncă nu este perfectat.

76.3.2. Ulterior întocmirii contractului individual de muncă, angajatorul poate negocia o clauză de confidenţialitate.

76.4. Clauza de conştiinţă- (specifică pentru mass-media, cercetare ştiinţifică) care să prevadă posibilitatea salariatului de a refuza să execute  o sarcină de serviciu în măsura în care aceasta ar contraveni conştiinţei sale; motivele refuzului pot avea natură religioasă, morală, politică, politeţe şi trebuie să fie precizate expres în cuprinsul ei.

Art.77. În îndeplinirea obligaţiei prevăzute de lege, conducerea angajatorului sau persoana împuternicită expres de către acesta, în conformitate cu atribuţiile stabilite prin fişa postului, va întocmi registrul general de evidenţă a salariaţilor în termenul şi pentru perioada prevăzută de lege.

Art.78. Totodată aceştia au obligaţia să întocmească de urgenţă:

1. structura de personal a societăţii, cu precizarea expresă şi detaliată a posturilor ocupate/vacante şi evidenţierea periodică (lunară) şi distinctă a situaţiei acestora;

2. dosarul personal al fiecărui salariat/persoană care prestează activitate în baza  unor prevederi legale speciale (de ex.cenzorii) şi care cuprinde cel puţin următoarele elemente, după caz:

a) actele necesare angajării;

b) contractele individuale de muncă, actele adiţionale, informările şi celelalte acte referitoare la executarea, modificarea, suspendarea şi încetarea contractului individual de muncă, precum şi orice alte documente care certifică legalitatea şi corectitudinea înscrierilor din registrul mai sus menţionat;

Art.79.1. La solicitarea formulată în scris şi înregistrată în registrul general de intrări-ieşiri al angajatorului de către salariat/un împuternicit expres al salariatului angajatorul este obligat să elibereze de îndată, pe bază de semnătură, un document care să ateste:

a) activitatea desfăşurată de salariat;

b) vechimea în muncă, meserie şi specialitate;

c)  eventuale alte date cerute de salariaţi, în legătură cu  activitatea sa la acel angajator;


79.2. În dosarul personal al salariatului nu vor fi introduse documente care fac referire la activităţile sau la opiniile sale politice, sindicale, religioase sau de orice altă natură;

Art.80.1. Orice salariat are dreptul de a cumula mai multe funcţii, în baza unor contracte individuale de muncă, beneficiind de salariul corespunzător pentru fiecare dintre acestea, cu respectarea prevederilor legale ce stabilesc excepţii de la această regulă, în sensul interzicerii totale sau parţiale pentru persoanele vizate de a fi încadrate în alte funcţii.

Art.80.2. La întocmirea contractului individual de muncă salariaţii sunt obligaţi să declare unde exercită funcţia pe care o consideră de bază.

Art.80.3. Salariaţii cumularzi beneficiază de toate drepturile şi sunt ţinuţi de îndeplinirea tuturor obligaţiilor ce le revin salariaţilor, atât în privinţa funcţiei de bază cât şi în privinţa funcţiei cumulate; ei datorează toate contribuţiile la toate contractele individuale de muncă  încheiate, indiferent de forma şi durata acestora, în termenul prevăzut de legislaţia în vigoare, în limitele excepţiilor stipulate expres de lege (ca de ex.: pentru auditori, experţi contabili şi contabili autorizaţi, pentru pensionari care nu datorează contribuţia la constituirea fondului pentru şomaj).

Art.81. Cetăţenii străini şi apatrizii pot fi angajaţi prin contract individual de muncă în baza permisului de muncă, sau în lipsa acestuia cu respectarea condiţiilor expres enumerate în lege.

Cap.II. Executarea contractului individual de muncă.

Art.82. În executarea contractului individual de muncă, angajatorul şi salariatul urmăresc exercitarea drepturilor ce le revin şi  a obligaţiilor ce le incumbă, rezultate în urma negocierii efectuate cu respectarea prevederilor legale, concretizate în clauzele contractului individual de muncă şi contractului colectiv de muncă aplicabil, şi precizate în cuprinsul prezentului regulament intern.

Cap.III. Modificarea contractului individual de muncă

Art.83. Modificarea unuia/mai multor elemente esenţiale ale contractului individual de muncă se poate face doar prin acordul părţilor, cu respectarea procedurii prealabile expres prevăzute de lege şi reţinută în prezentul regulament intern ( acte adiţionale, informare, etc.).

Art.84. Excepţional, modificarea unilaterală a contractului individual de muncă este posibilă numai în cazurile şi în condiţiile prevăzute expres de lege şi vizează:

A. Locul muncii, care poate fi modificat unilateral prin delegare sau detaşare;

1. Prin delegare salariatul va exercita temporar lucrări sau sarcini corespunzător atribuţiilor de serviciu (în conformitate cu prevederile fişei postului/a atribuţiilor stabilite în contractul individual de muncă) în afara locului de muncă negociat în contractul individual de muncă.

1.1. În primele 60 de zile delegarea se dispune unilateral de către angajator, urmând ca pentru următoarele 60 de zile, acesta să solicite şi să obţină în scris acordul salariatului.

      1.2. Plata cheltuielilor de transport şi cazare se va face salariatului în momentul prezentării de către acesta a documentelor justificative. Indemnizaţia de delegare se acordă în cuantumul negociat, cu respectarea prevederilor legale.

2. Prin detaşare salariatul va executa temporar o serie de lucrări în interesul unui alt angajator prin schimbarea locului de muncă; detaşarea se dispune unilateral de către angajator, pe o perioadă de cel mult 1 an.

B În cazul în care :

a) prin  detaşare se modifică şi felul muncii, angajatorul trebuie să solicite şi să obţină în scris, acordul salariatului în cauză.

b) motive obiective, excepţionale (în măsură să-l pună pe angajatorul la care s-a făcut detaşarea în imposibilitate de a desfăşura în condiţii normale activitatea, în lipsa persoanei detaşate) impun prezenţa salariatului la angajatorul la care s-a dispus detaşarea, perioada detaşării poate fi prelungită cu acordul ambelor părţi, din 6 în 6 luni.


Art.85. Salariatul poate refuza detaşarea dispusă de angajator numai excepţional, pentru motive personale temeinice, ca de exemplu îmbolnăvirea propriei persoane (cauza nu trebuie să fie în legătură directă cu detaşarea în sine), a unei rude/afin, până la gradul al II-lea inclusiv, etc. care trebuie jusitificate cu o serie de acte oficiale.


Art.86. Plata cheltuielilor de transport, cazare şi a indemnizaţiei se face în mod similar delegării.


Art.87. Drepturile cuvenite salariatului detaşat se acordă, de regulă, de angajatorul la care s-a dispus detaşarea, iar în cazul în care unele din prevederile contractuale (contractul individual de muncă încheiat cu angajatorul care a dispus detaşarea) îi sunt mai favorabile, angajatul detaşat este îndreptăţit să beneficieze de ele în urma solicitării exprese, formulată în scris acestuia din urmă.


Art.88. Angajatorul care detaşează, anterior procedării la detaşare, va lua toate măsurile necesare ca angajatorul la care se va dispune detaşarea să îşi îndeplinească integral şi la timp toate obligaţiile faţă de salariatul detaşat; astfel va putea să solicite acestui angajator cel puţin:

· dovezi din care să reiese solvabilitatea angajatorului la care se va dispune detaşarea (ex.bilanţ contabil, dovezi de plată a contribuţiilor datorate bugetului de stat, extras de cont bancar etc.).

· angajamentul acestuia că va achita integral şi la data stabilită în contractul individual de muncă al persoanei detaşate salariul, celelalte drepturi şi contribuţiile pe care le datorează bugetului de stat în privinţa acestei persoane.

Art.89. În cazul nerespectării acestor obligaţii asumate de către angajatorii la care s-a dispus detaşarea, angajatorul care a detaşat va fi obligat să le îndeplinească el, la solicitarea motivată a salariatului.

Art.90. În cazul refuzului ambilor de a-şi îndeplini aceste obligaţii, comunicat angajatului în scris, acesta poate reveni la angajatorul care l-a detaşat, moment în care încetează suspendarea, dacă ea a fost dispusă, şi poate solicita în faţa instanţei obligarea la îndeplinirea acestora obligaţii de către oricare dintre cei 2 angajatori.


Art.91. Angajatorul poate modifica temporar locul şi felul muncii, fără consimţământul salariatului  şi în cazul unor situaţii de forţă majoră; ca sancţiuni disciplinare; ca măsuri de protecţie a salariatului.

Art.92. Pe durata detaşării, contractul individual de muncă al persoanei detaşate va putea fi suspendat din iniţiativa angajatorului care dispune detaşarea, salariatul putând să beneficieze de alte drepturi şi obligaţii ale părţilor, în afara obligaţiei prestării muncii şi a drepturilor corelative referitoare la plata salariului.

CAP. IV. Suspendarea contractului individual de muncă

Art.93. Pe durata suspendării contractului individual de muncă, continuă să existe celelalte drepturi şi obligaţii ale părţilor, prevăzute prin legi speciale, prin contractul colectiv de muncă aplicabil, prin contracte individuale de muncă sau prin prezentul regulament intern.
Art.94. În cazul suspendării contractului individual de muncă din cauza unei fapte imputabile salariatului (vezi de ex. absenţele nemotivate), pe durata suspendării acesta nu va beneficia de nici un drept  ce rezultă din calitatea de salariat.

Art.95. Salariatul care se află în unul din cazurile:

1. de suspendare de drept prevăzute de lege, la art.50 din Codul muncii

-pct.a : concediu de maternitate;

-pct.b : concediu pentru incapacitate temporară de muncă;

-pct.c : carantină;

-pct.d : efectuarea serviciului militar obligatoriu;

-pct.e :exercitarea unei funcţii în cadrul unei autorităţi executive, legislative ori judecătoreşti, pe toată durata mandatului;

-pct.f :îndeplinirea unei funcţii de conducere salarizate în sindicat;

2. de suspendare din iniţiativa proprie, prevăzute la art.51 din Codul muncii



-pct.a : concediu pentru creşterea copilului bolnav în vârstă de până la 2 ani sau, în cazul copilului cu handicap, până la împlinirea vârstei de 3 ani;

-pct.b : concediu pentru îngrijirea copilului bolnav în vârstă de până la 7 ani sau, în cazul copilului cu handicap, pentru afecţiuni intercurente, până la împlinirea vârstei de 18 ani;

-pct.c : concediu paternal;
-pct.d: concediu pentru formare profesională;

- este obligat să comunice actele doveditoare a situaţiilor ce generează suspendarea, către angajator în maxim 24 ore de la eliberarea acestora.

Art.96. Contractul individual de muncă se suspendă de drept din momentul luării la cunoştinţă de către angajator a declarării stării de carantină şi a survenirii cazului de forţă majoră.

Art.97.1. Motivele de suspendare survenite în situaţia participării  salariatului la grevă şi în situaţia absentării acestuia nemotivat vor fi constatate de către angajator prin proces verbal de constatare în formă scrisă, înregistrat în Registrul general de intrări ieşiri al societăţii.

Art. 97.2. În cazurile în care s-a declanşat procedura cercetării disciplinare prealabile, în condiţiile legii, ori i-a fost aplicată salariatului sancţiunea disciplinară de suspendare a contractului pentru maxim 10 zile lucrătoare, ori angajatorul a formulat plângere penală împotriva salariatului sau acesta a fost trimis în judecată pentru fapte penale incompatibile cu funcţia deţinută, până la rămânerea definitivă  a hotărârii judecătoreşti, contractul individual de  muncă poate fi suspendat din iniţiativa angajatorului. În cazul în care angajatorul a procedat la suspendare în urma survenirii uneia din aceste situaţii, salariatul îşi reia activitatea avută anterior, dacă se constată nevinovăţia acestuia, 

Art.97.2.1. Data reluării activităţii va fi data rămânerii definitive a hotărârii de soluţionare a plângerii penale sau a hotărârii judecătoreşti.

Art.97.2.2 Pentru perioadele respective i se va plăti o despăgubire egală cu salariul  celelalte drepturi de care a fost lipsit pentru perioada suspendării contractului.

Art.98. Contractul individual de muncă poate fi suspendat din iniţiativa angajatorului, ca sancţiune  disciplinară pe o perioadă de maxim 10 zile lucrătoare.

Art.99. Contractul individual de muncă poate fi suspendat din iniţiativa angajatorului pe durata detaşării salariatului doar în cazul în care  angajatorul la care s-a dispus detaşarea îşi îndeplineşte integral şi la timp obligaţiile faţă de acel salariat, în accepţiunea reţinută în prezentul Regulament intern.

Art.100.1. În cazul întreruperii temporare a activităţii, fără încetarea raportului de muncă, în special pentru motive economice, tehnologice, structurale sau similare, pe această durată  care va fi de maxim 2 luni, salariaţii beneficiază de o indemnizaţie plătită din fondul de salarii de 75% din salariul de bază corespunzător locului de muncă ocupat.

100.2. Pe această perioadă salariaţii se află la dispoziţia angajatorului:

a) în incinta unităţii, exercitând alte atribuţii date de angajator sau

b) la domiciliul fiecăruia cu obligaţia de a se prezenta la serviciu la data şi ora prevăzută pentru reluarea activităţii;

100.3.l. Modalitatea aleasă în concret de angajator va fi comunicată salariaţilor prin afişare/dispoziţie scrisă şi semnată de luare la cunoştinţă de către fiecare salariat şi înregistrată în Registrul general de intrare ieşire a documentelor.

Art.101. Suspendarea prin acordul părţilor poate surveni în cazul:

· concediilor fără plată pentru studii

· pentru interese personale, prin cerere în care să se precizeze motivul; aceste cereri vor fi înregistrate în Registrul general de intrări-ieşiri.

Cap. V. Încetarea contractului individual de muncă.

Secţiunea I. Incetarea de drept a contractului individual de muncă

Art.102.1.Salariatul care se află în unul din cazurile de încetare de  drept prevăzute de Codul Muncii  la art.56: 

 a) la data decesului salariatului;

 b) la data rămânerii irevocabile a hotărârii judecătoreşti de declarare a morţii sau a punerii sub interdicţie a salariatului ;

 d) la data comunicării deciziei de pensionare pentru limită de vârstă, pensionare anticipată, pensionare anticipată parţială sau pensionare pentru invaliditate a salariatului, potrivit legii;

g) ca urmare a condamnării penale cu executarea  unei pedepse privative de libertate, de la data rămânerii definitive a hotărârii judecătoreşti ;

h) de la data retragerii de către autorităţile sau organismele competente a avizelor, autorizaţiilor  sau atestărilor  necesare pentru exercitarea profesiei;

i) ca urmare a interzicerii executării unei profesii sau unei funcţii, ca măsură de siguranţă sau pedeapsă complementară, de la data rămânerii definitive a hotărârii judecătoreşti prin care s-a dispus interdicţia;

-este obligat să comunice către angajator actele doveditoare a situaţiilor ce generează încetarea, în maxim 24 de ore de la intrarea în posesia lor. Pentru cazul de la art.56 lit.a acest termen curge din momentul ridicării lui de la oficiul de stare civilă de către persoana abilitată.


102.2.Actul prin care se concretizează retragerea acordului părinţilor sau a reprezentanţilor legali, în cazul salariaţilor cu vârsta cuprinsă între 15 şi 16 ani trebuie comunicat în maximum 24 de ore angajatorului .


Art.103. În cazurile de încetare de drept prevăzute la art.56 din Codul Muncii literele: 

a) la data decesului angajatorului persoană fizică;

b) la data rămânerii irevocabile a hotărârii judecătoreşti de declarare a morţii sau a punerii sub interdicţie a angajatorului persoană fizică, dacă acesta antrenează lichidarea afacerii;


c) ca urmare a dizolvării angajatorului persoană juridică, de la data la care persoana juridică îşi încetează existenţa,

-salariaţii angajatorului aflaţi într-una din aceste situaţii se vor adresa instanţei judecătoreşti competente, pentru ca aceasta să constate încetarea de drept a contractului individual de muncă.


Art.104. Persoanele nelegal concediate, a căror cerere de reintegrare în funcţie a fost admisă prin hotărâre judecătorească definitivă de reintegrare, au obligaţia de a comunica angajatorului acest act în maxim 24 de ore de la intrarea în posesie.


Art.105.1. Nerespectarea oricăreia din condiţiile legale necesare pentru încheierea valabilă a contractului individual de muncă, enumerate în prezentul regulament intern sau / şi prevăzute în lege atrage nulitatea acestuia, ale cărei efecte se produc doar pentru viitor, de la momentul constatării acesteia.


    105.2. Nulitatea contractului individual de muncă poate fi acoperită prin îndeplinirea ulterioară a condiţiilor impuse de lege.


    105.3. Dacă părţile constată de comun acord existenţa unei cauze de nulitate a contractului individual de muncă şi nu înţeleg să îndeplinească ulterior obligaţiile legale nerespectate la momentul încheierii contractului individual de muncă ( de ex.  efectueze control medical şi să prezinte certificatul medical ce atestă faptul că  cel în cauză este apt pentru prestarea acestei munci; să prezinte ulterior acordul părţilor/reprezentanţi legali pentru persoane între 15-16 ani ce a încheiat contractului individual de muncă; salariatul să dovedească îndeplinirea  ulterioară a condiţiilor de studii etc.), respectivul contractului individual de muncă este nul, de la momentul constatării nulităţii, de către cele două părţi, în cuprinsul unui proces verbal de constatare.


     105.4. Nulitatea trebuie constatată prin actul organului care este competent să hotărască şi încheierea contractului individual de muncă.


Art.106. Dacă oricare din părţi nu recunosc existenţa cauzei de nulitate, nulitatea se pronunţă de către instanţa judecătorească competentă, sesizată  de către una dintre părţi în acest sens.


Art.107. Persoana care a prestat munca în temeiul unui contract nul are dreptul la remunerarea acestuia, corespunzător modului de îndeplinire a atribuţiilor de serviciu.


Art.108.1. În situaţia în care o clauză este afectată de nulitate, întrucât stabileşte drepturi şi obligaţii pentru salariaţi care contravin unor norme legale imperative sau contractelor colective de muncă aplicabile, aceasta este înlocuită de drept cu dispoziţiile legale sau convenţionale aplicabile, salariatul având dreptul la despăgubiri.


      108.2. În această situaţie, salariatul sesizează pentru a se pronunţa în acest sens, instanţa judecătorească competentă.

Secţiunea II. Concedierea.


Art.109. În cazul reorganizării judiciare sau a falimentului angajatorului, concedierea salariaţilor poate fi dispusă şi în cazul în care salariaţii se află în una din situaţiile prevăzute de art.60(1) din Codul Muncii.

Secţiunea III. Concedierea pentru motive care ţin de persoana salariatului.


Art.110. În cazul în care angajatul se află într-una dintre situaţiile prevăzute la art.61 lit.b din Codul Muncii „salariatul este arestat preventiv pentru o perioadă mai mare de 30 zile, în condiţiile codului de procedură penală” şi art.61 lit. c „în cazul în care, prin decizie a organelor competente de expertiză medicală, se constată inaptitudinea fizică şi/sau psihică  a salariatului, fapt ce nu permite acestuia să îşi îndeplinească şi atribuţiile corespunzătoare locului de muncă ocupat” el este obligat să comunice angajatorului, personal sau prin într-un împuternicit  actul care atestă această stare de fapt în termen de maxim 24 de ore de la intrarea în posesie.


Art.111.1. În cazul în care angajatorul dispune concedierea pentru motivul prevăzut la art.61 lit.c Codul Muncii (inaptitudine) acesta este obligat să emită decizia de concediere în termen de 30 de zile de la data constatării cauzei concedierii, cu obligativitatea acordării salariatului în cauză a unui preaviz de 15 zile lucrătoare, preaviz care va fi notificat de urgenţă salariatului, după înregistrarea acestuia în Registrul general de intrare-ieşire a documentelor.


111.2. În situaţia prevăzută de art.61 lit.c din Codul Muncii (inaptitudine), angajatorul are obligaţia de a-i propune salariatului alte locuri de muncă vacante în unitate compatibile cu capacitatea de muncă stabilită de medicul de medicină a muncii;


111.3. În situaţia în care angajatorul nu dispune de locuri de muncă vacante constată prin proces verbal acest lucru şi solicită, în acelaşi timp, sprijinul AJOFM, în vederea redistribuirii salariatului corespunzător capacităţii de muncă constatate de medicul de medicina muncii.


111.4. Salariatul are la dispoziţie un termen de 3 zile lucrătoare de la comunicarea angajatorului în legătură  cu existenţa posturilor vacante , în care acesta are posibilitatea de a-şi manifesta expres consimţământul în legătură cu unul din posturile disponibile.


111.5. În cazul în care, în aceste 3 zile salariatul nu-şi manifestă expres consimţământul, angajatorul poate dispune concedierea salariatului, în interiorul termenului de 30 de zile calendaristice de la data constatării cauzei concedierii, cu respectarea elementelor pe care trebuie să le conţină, obligatoriu, decizia de concediere, prevăzute la art.62(2), 74 (1) a, b, d din Codul Muncii, şi anume:


-(62-2) decizia se emite în scris şi, sub sancţiunea nulităţii absolute, trebuie să fie motivată în fapt şi în drept şi să cuprindă precizări cu privire la termenul în care poate fi contestată şi la instanţa judecătorească la care se contestă;


-(74-1) decizia de concediere se comunică salariatului în scris şi trebuie să conţină în mod obligatoriu:

 

a) motivele care determină concedierea;

b) durata preavizului;

              c) lista tuturor locurilor de muncă disponibile în unitate şi termenul în care salariaţii urmează să opteze pentru a ocupa un loc de muncă vacant, în condiţiile art. 64.

111.6. În cazul concedierii dispuse pentru motivul prevăzut la art.61 lit.c din CM (inaptitudine), salariatul va beneficia de o compensaţie, în cuantum de un salariu de bază (la valoarea salariului de bază avut în luna anterioară concedierii).


Art.112. În cazul în care concedierea intervine pentru motivul prevăzut la art.61 lit.b din Codul Muncii (salariatul este arestat preventiv ...), angajatorul are obligaţia emiterii deciziei de concediere în termen de 30 de zile calendaristice de la data constatării cauzei concedierii, cu respectarea prevederilor art. 62(2) şi 74(1)-a din Codul Muncii, şi anume:


-(62-2) decizia se emite în scris şi, sub sancţiunea nulităţii absolute, trebuie să fie motivată în fapt şi în drept şi să cuprindă precizări cu privire la termenul în care poate fi contestată şi la instanţa judecătorească la care se contestă;


-(74-1) decizia de concediere se comunică salariatului în scris şi trebuie să conţină în mod obligatoriu:

 

a) motivele care determină concedierea;

Art.113.1. În cazul în care angajatorul constată necorespunderea profesională a salariatului şi va dispune concedierea acestuia, are obligaţia emiterii deciziei de concediere în termen de 30 de zile calendaristice, de la data constatării necorespunderii profesionale, cu obligativitatea acordării salariatului în cauză a unui preaviz de 15 zile lucrătoare şi care va fi notificat de urgenţă salariatului după înregistrarea acestuia în Registrul general de intrări ieşiri a documentelor.


113.2. Sfera noţiunii de necorespundere profesională vizează neîndeplinirea în mod repetat a normei de lucru, desfăşurarea defectuoasă a activităţii, întocmirea unor lucrări de slabă calitate, împrejurări ce demonstrează inaptitudinea profesională a salariatului etc. (mai exact aprecierea necorespunderii în muncă sub aspect profesional) şi va trebui să se întemeieze pe fapte elocvente, anterioare, de neîndeplinire corespunzătoare, sub aspect profesional, a obligaţiilor de serviciu şi pe rezultatele evaluării profesionale, prealabilă aplicării concedierii pentru necorespundere profesională .


113.3. Concedierea angajatului pentru acest motiv poate fi dispusă numai după efectuarea cercetării prealabile.


113.4. Obligativitatea efectuării cercetării prealabile revine şefului ierarhic superior salariatului în cauză.


113.5. În vederea desfăşurării cercetării prealabile, salariatul va fi convocat în scris; convocatorul va preciza obiectul, data, ora şi locul întrevederii şi va fi înmânată salariatului sub semnătură/va fi expediat de îndată, prin poştă, cu confirmare de primire.


113.6. În cursul cercetării prealabile salariatul are dreptul să formuleze şi să susţină toate apărările în favoarea sa şi să ofere persoanei împuternicite să realizeze cercetarea toate probele şi motivaţiile pe care le consideră necesare, precum şi dreptul de a fi asistat, la cererea sa, de către un reprezentant al sindicatului al cărui membru este.


113.7. Actele cercetării şi rezultatul acestora vor fi consemnate într-un referat scris ce se întocmeşte de către persoana abilitată de angajator să efectueze cercetarea prealabilă. Persoana abilitată va înregistra în Registrul general de intrări-ieşiri al societăţii, actele prezentate în apărare şi susţinerile prezentate în scris de către salariat (sub forma notei explicative) împreună cu celelalte acte de cercetare efectuate.


113.8. În cazul în care salariatul refuză să se prezinte la convocarea făcută şi nu comunică angajatorul vreun motiv obiectiv de neprezentare ori în cazul în care refuză să dea notă explicativă, persoana ce efectuează cercetarea întocmeşte un proces verbal în care se stipulează  aceste situaţii, act ce va fi anexat referatului.


113.9. Concedierea pentru necorespundere profesională va respecta procedura prealabilă prevăzută la art.113 din prezentul Regulament intern.


Art.114. De dreptul de preaviz nu beneficiază persoanele concediate în temeiul art.61 lit.d care se află în perioada de probă.


Art.115. În cazul în care salariatul a săvârşit o abatere gravă sau abateri repetate de la regulile de disciplină a muncii stabilite prin prezentul regulament intern sau de la cele stabilite prin Contractul colectiv de muncă aplicabil, angajatorul poate dispune concedierea numai după efectuarea cercetării disciplinare prealabile, în condiţiile prevăzute în prezentul Regulament intern, cu respectarea prevederilor legale.


Art.116. În cazul încetării de drept a contractului individual de muncă în temeiul art.56 lit.f din Codul Muncii, este obligatorie respectarea procedurii prevăzute la art.112 din prezentul Regulamentul intern, cu aplicaţiile specifice concedierii în urma admiterii cererii de reintegrare în funcţia ocupată de salariat a unei persoane nelegal concediate .


Secţiunea a 4-a Concedierea pentru motive care nu ţin de persoana salariatului


Art.117. În sensul prevederilor art.65(1) Codul Muncii dificultăţile economice, transformările tehnologice sau reorganizarea activităţii trebuie să rezulte clar din actele societăţii, iar desfiinţarea locului de muncă să fie consecinţă directă a unei din aceste situaţii în care se află societatea şi să se regăsească în organigrama societăţii.


Secţiunea a 5-a 
Concedierea colectivă


Art.118. În cazul în care angajatorul aflat în una/mai multe din situaţiile prevăzute la art.65(1) 
din Codul Muncii, dispune concedierea colectivă, în sensul prevederilor art.68
 din Codul Muncii, aceasta trebuie efectuată cu respectarea procedurii prevăzute în lege.


Art.119.1. În cazul în care într-o perioadă de 9 luni de la data concedierii, angajatorul reia activităţile a căror încetare a condus la concedieri colective, salariaţii care au fost concediaţi, au dreptul de a fi reangajaţi pe aceleaşi locuri de muncă pe care le-au ocupat  anterior, cu respectarea tuturor obligaţiilor prevăzute în sarcina angajatorului anterior încheierii contractului individual de muncă, cu excepţia supunerii acestor persoane unui examen sau concurs ori a unei perioade de probă.


119.2. Reangajarea, în situaţia de mai sus, se face în baza solicitării în scris formulate de către salariaţii îndreptăţiţi în termen de 10 zile de la data comunicării scrise în acest sens a angajatorului, iar în lipsa acestei solicitări, sau a refuzului locului de muncă oferit, angajatorul poate face noi angajări pe locurile de muncă rămase vacante.


Art.120. Persoanele concediate pentru motive ce nu ţin de persoana salariatului beneficiază de dreptul la un preaviz de 15 zile lucrătoare şi care va fi notificat de urgenţă salariatului după înregistrarea acestuia în registrul general de intrări-ieşiri a documentelor.

Art.121.1. Decizia de concediere se comunică salariatului în scris şi trebuie să conţină în mod obligatoriu elementele prevăzute la art.74(1) a,b,c din Codul Muncii, şi anume:

(74-1) Decizia de concediere se comunică salariatului în scris şi trebuie să conţină în mod obligatoriu:

a) motivele care determină concedierea;

b) durata preavizului;

c) criteriile de stabilire a ordinii de prioritate, conform art. 70 alin (2) lit. d), numai în cazul concedierilor colective;

111.2.Decizia produce efecte de la data comunicării ei salariatului.


Art.122. În situaţia în care în perioada de preaviz acordat persoanelor concediate în temeiul art.61 lit.c( în cazul în care, prin decizie a organelor competente de expertiză medicală, se constată inaptitudinea fizică şi/sau psihică a salariatului, fapt ce nu permite acestuia să îşi îndeplinească atribuţiile corespunzătoare locului de muncă ocupat), lit.d ( în cazul în care salariatul nu corespunde profesional locului de muncă în care este încadrat), art.65 ((1) Concedierea pentru motive care nu ţin de persoana salariatului reprezintă încetarea contractului individual de muncă, determinată de desfiinţarea locului de muncă ocupat de salariat ca urmare a dificultăţilor economice, a transformărilor tehnologice sau a reorganizării activităţii.

(2) Desfiinţarea locului de muncă trebuie să fie efectivă şi să aibă o cauză reală şi serioasă, dintre cele prevăzute la alin. (1).) şi art.67 (Salariaţii concediaţi pentru motive care nu ţin de persoana lor beneficiază de măsuri active de combatere a şomajului şi pot beneficia de compensaţii în condiţiile prevăzute de lege şi de contractul colectiv de muncă aplicabil) din Codul Muncii, CIM este suspendat, termenul de preaviz va fi suspendat corespunzător, cu excepţia cazului de suspendare pentru absenţe nemotivate prevăzut la art.51 alin.2 din Codul muncii.

Art.123.1. Prin notificarea intenţiei de concediere colectivă înregistrată în registrul general de intrări-ieşiri al documentelor, se va prevedea ordinea prioritară în care se va face concedierea vizând:

· salariaţii care cumulează 2 sau mai multe funcţii şi cei  care cumulează pensia cu salariul;

· salariaţii care îndeplinesc condiţiile de pensionare la cererea  unităţii;

· salariaţii care îndeplinesc condiţiile de pensionare la cererea  lor;

123.2. Această ordine prioritară va stabili, luând în considerare şi următoarele criterii minimale:

· dacă măsura ar putea afecta 2 soţi ce lucrează în aceeaşi unitate, se concediază soţul cu venitul cel mai mic;

· măsura să afecteze mai întâi persoanele  ce nu au copii în întreţinere;

· măsura să afecteze numai în ultimul rând pe femeile care au în îngrijire copii, pe bărbaţii văduvi sau divorţaţi care au în îngrijire copii, pe întreţinătorii unici de familie, precum ăi pe salariaţii, bărbaţi sau femei care mai au cel puţin 3 ani până la pensionare la cererea lor.

Art.124. Controlul şi sancţionarea concedierilor nelegale sunt realizate de către tribunalul în a cărei circumscripţie reclamantul îşi are domiciliul sau reşedinţa, sau, după caz, sediul.

Secţiunea a 6-a.
Demisia 
Art.125.1.Contractul individual de muncă poate înceta ca urmare a voinţei unilaterale a salariatului prin demisie-notificarea scrisă prin care salariatul comunică angajatorului încetarea contractului individual de muncă, după împlinirea unui termen de preaviz.

125.2. Angajatorul are obligaţia de a înregistra demisia, formulată în scris de către salariat în Registrul general de intrări-ieşiri a documentelor, în momentul comunicării acesteia de către salariat.


Art.126. Contractul individual de muncă încetează la data expirării preavizului acordat în condiţiile legii sau la data renunţării totale sau parţiale de către angajator la termenul respectiv, de la data menţionată în actul ce constată denunţarea unilaterală a contractului individual de muncă din partea salariatului.

Art.127.1. În cazul neîndeplinirii de către angajator a oricăror obligaţii asumate prin contractul individual de muncă, salariatul poate demisiona fără preaviz, contractul fiind denunţat unilateral de la data stipulată în cuprinsul demisiei.


127.2. Dovada neîndeplinirii acestor obligaţii se va face prin orice mijloc de probă, în faţa instanţei judecătoreşti competente.

Cap.VI. Contractul individual de muncă pe durată determinată

Art.128. Contractul individual de muncă  pe durată determinată se poate încheia numai în formă scrisă, cu precizarea expresă a duratei pentru care se încheie, durată care diferă în funcţie de încadrarea în cazurile expres şi limitativ prevăzute la art.81 din Codul Muncii :

a) înlocuirea unui salariat în cazul suspendării contractului său de muncă, cu excepţia situaţiei în care acel salariat participă la grevă;

b) creşterea temporară a activităţii angajatorului;

c) desfăşurarea unor activităţi cu caracter sezonier;

d) în situaţia în care este încheiat în temeiul unor dispoziţii legale emise cu scopul de a favoriza temporar anumite categorii de persoane fără loc de muncă;

d1) angajarea unei persoane aflate în căutarea unui loc de muncă, care în termen de 5 ani de la data angajării îndeplineşte condiţiile de pensionare pentru limită de vârstă;

d2) ocuparea unei funcţii eligibile în cadrul organizaţiilor sindicale , patronale sau organizaţiilor neguvernamentale, pe perioada mandatului;

d3) angajarea pensionarilor care, în condiţiile legii, pot cumula pensia cu salariul.  

e) în alte cazuri prevăzute expres de legi speciale, ori pentru desfăşurarea unor lucrări, proiecte, programe, în condiţiile stabilite prin contractul colectiv de muncă încheiat la nivel naţional şi /sau la nivel de ramură;
Art.129. Contractul individual de muncă  pe durată determinată poate fi încheiat pe maxim 24 luni fiind posibilă prelungirea termenului stabilit iniţial, înăuntrul termenului de 24 luni, de  cel mult  2 ori consecutiv.

Art.130. Perioada de probă la care va fi supus angajatul cu  contractul individual de muncă pe durată determinată nu va depăşi:

- 5 zile lucrătoare pentru o durată a   contractul individual de muncă mai mică de 3 luni;

- 15 zile lucrătoare pentru o durată a contractul individual de muncă  între  3 luni şi 6 luni;

- 30 zile lucrătoare pentru o durată a  contractul individual de muncă mai mare  de 6 luni;

- 45 zile lucrătoare  în cazul salariaţilor încadraţi în funcţii de conducere, pentru o durată a contractului individual de muncă mai mare de 6 luni;

Art.131. Angajatorul este obligat să informeze printr-un anunţ afişat la sediul său, salariaţii angajaţi prin contractul individual de muncă pe durată determinată despre locurile de muncă vacante, corespunzător pregătirii lor profesionale, la momentul vacantării acestora şi să le asigure accesul în condiţii egale cu salariaţii angajaţi cu contract individual de muncă pe perioadă nedeterminată.

Art.132. În cazul încadrării în muncă cu contractul individual de muncă  pe durată determinată angajatorul are aceleaşi obligaţii anterioare, concomitente şi ulterioare încheierii lui, prevăzute de lege pentru contractul individual de muncă  pe durată nedeterminată şi reglementate expres în prezentul Regulamentul Intern.

Cap.VII. Contractul individual de muncă cu timp parţial

Art.133. Contractul individual de muncă cu timp parţial se încheie numai în formă scrisă cu o durată zilnică de lucru de cel puţin 2 ore /zi şi cu o durată săptămânală de lucru de cel puţin 10 ore/ săptămână,  aceasta fiind inferioară celei a unui salariat cu normă întreagă comparabilă. 

Art.134. În cuprinsul contractul individual de muncă  cu timp parţial condiţiile în care se poate modifica programul de lucru vor fi precizate în conformitate cu cele prevăzute în prezentul Regulament intern.

Art.135. Orele suplimentare pot fi efectuate de către salariatul cu  contractul individual de muncă   cu timp parţial doar în cazurile de forţă majoră definite astfel în conformitate cu prevederile legale sau în cazul altor lucrări  urgente destinate prevenirii producerii unor accidente sau înlăturării consecinţelor acestora.

Art.136. În măsura survenirii pe parcursul derulării acestui  contractul individual de muncă a unei oportunităţi de mărire a programului de lucru, inclusiv prin ajungerea la normă întreagă ori prin micşorarea normei întregi până la fracţiunea de cel puţin 2 ore pe zi, angajatorul are obligaţia de a-i informa pe salariaţi, printr-un anunţ afişat la sediul acestuia, întocmit la momentul apariţiei acestei oportunităţi.

Art.137. În cazul încadrării în muncă cu  contractul individual de muncă cu timp parţial angajatorul are aceleaşi obligaţii anterioare, concomitente şi ulterioare încheierii lui, prevăzute de lege pentru  contractul individual de muncă pe durată nedeterminată şi reglementate expres în prezentul Regulament Intern.

XIV. PROCEDURA CERCETĂRII ABATERILOR DISCIPLINARE

Art.138. Cu excepţia sancţiunii cu avertisment, nici o sancţiune disciplinară nu se poate aplica înainte de efectuarea unei cercetări disciplinare prealabile.

Art.139.1. Obligativitatea efectuării cercetării disciplinare prealabile precum şi respectarea procedurii prealabile aplicării sancţiunii disciplinare revine şefului ierarhic superior salariatului, care a săvârşit abaterea disciplinară.

      139.2. In vederea desfăşurării cercetării disciplinare prealabile, salariatul va fi convocat în scris; dispoziţia de convocare (convocatorul) va preciza obiectul, data, ora şi locul întrevederii şi va fi expediată de îndată, prin poştă, cu confirmare de primire.


      139.3. In cursul cercetării disciplinare prealabile salariatul are dreptul să formuleze şi să susţină toate apărările în favoarea sa şi să ofere persoanei împuternicite să realizeze cercetarea, toate probele şi motivaţiile pe care le consideră necesare, precum şi dreptul să fie asistat, la cererea sa, de către un reprezentant al sindicatului/ al salariaţilor.

     139.4. Actele procedurii prealabile şi rezultatele acestora vor fi consemnate într-un  referat scris ce se întocmeşte de către persoana abilitată de angajator să efectueze cercetarea disciplinară prealabilă.

      139.5. Persoana abilitată va înregistra în Registrul general de intrări – ieşiri al societăţii actele prezentate în apărare şi susţinerile formulate în scris de către salariat sub forma notei explicative, împreună cu celelalte acte de cercetare efectuate.

      139.6. În cazul în care salariatul refuză a da  nota explicativă, se întocmeşte un proces verbal de către persoana ce efectuează cercetarea disciplinară prealabilă, prin care se stipulează refuzul acestuia de a da notă explicativă, act ce va fi anexat referatului.

      139.7. La stabilirea sancţiunii se va ţine seama de următoarele:

b) împrejurarea în care fapta a fost săvârşită;

c) gradul de vinovăţie al salariatului;

d) consecinţele abaterii disciplinare;

e) comportamentul general în serviciu a salariatului;

f) eventualele sancţiuni disciplinare suferite anterior de către acesta; 
Art. 140. Aplicarea sancţiunii disciplinare se dispune printr-o decizie emisă în formă scrisă, în termen de 30 de zile calendaristice de la data luării la cunoştinţă despre săvârşirea abaterii disciplinare, dar nu mai târziu de 6 luni de la data săvârşirii faptei.

Art. 141. Obligatoriu, decizia trebuie să cuprindă: 

a) descrierea faptei care constituie abatere disciplinară;

b) precizarea prevederilor care au fost încălcate;

c) motivele pentru care au fost înlăturate apărările formulate de salariat în timpul cercetării disciplinare prealabile sau motivele pentru care nu a fost efectuată cercetarea;

d) temeiul de drept în baza căruia sancţiunea disciplinară se aplică;

e) termenul în care sancţiunea poate fi contestată;

f) instanţa competentă la care sancţiunea poate fi contestată;

Art.142. Decizia de sancţionare se comunică salariatului în cel mult 5 zile calendaristice de la data emiterii şi produce efecte de la data comunicării. Decizia se predă personal salariatului, cu semnătură de primire, ori, în caz de refuz al primirii, prin scrisoare recomandată, la domiciliul sau reşedinţa comunicată de acesta.

Art.143. Sancţiunile disciplinare aplicabile abaterilor săvârşite de către salariaţi şi constatate după procedura mai sus enunţată vor fi stabilite de către conducătorul societăţii sau de către persoana împuternicită expres de către acesta, în conformitate cu atribuţiile stabilite prin fişa postului.

Art.144. Decizia poate fi contestată de către salariat, la tribunalul în a cărei circumscripţie îşi are domiciliul/reşedinţa persoana sancţionată, în termen de 30 de zile calendaristice de la data comunicării.

XV. PROCEDURA PRIVIND CERCETAREA ŞI SOLUŢIONAREA PROPUNERILOR, A SESIZĂRILOR ŞI A PETIŢIILOR

Art.145.1. În măsura în care va face dovada încălcării unui drept al său, orice salariat interesat poate sesiza angajatorul cu privire la dispoziţiile Regulamentului Intern, în scris cu precizarea expresă a prevederilor ce îi încalcă dreptul şi a prevederilor legale care consideră salariatul că sunt astfel încălcate.


      145.2. Angajatorul desemnează o persoană care să formuleze răspunsuri la cererile sau reclamaţiile individuale ale salariaţilor în legătură cu modul de derulare al raportului de muncă între angajator şi angajat cu respectarea prevederilor RI de către angajaţi  care vor fi comunicate acestora personal sau prin poştă.

Art.146.1. Sesizarea astfel formulată va fi înregistrată în Registrul general de intrări – ieşiri al societăţii şi va fi soluţionată de către persoana împuternicită special de către angajator, în conformitate cu atribuţiile stabilite în fişa postului, sau precizate în cuprinsul contractului individual de muncă  .

      146.2. Sesizarea va fi soluţionată şi răspunsul va fi redactat în termen de maxim 5 zile, după cercetarea tuturor împrejurărilor care să conducă aprecierea corectă a stării de fapt şi va purta viza conducerii societăţii.

      146.3. După înregistrarea răspunsului în Registrul general de intrări ieşiri, acesta  va fi comunicat salariatului ce a formulat sesizarea/reclamaţia de îndată, în următoarele modalităţi:

· personal, sub semnătura de primire, cu specificarea datei primirii;

· prin poştă, în situaţia în care salariatului nu i s-a putut înmâna personal răspunsul în termen de 2 zile, sub regim de scrisoare recomandată cu confirmare de primire;

Art.147. Controlul legalităţii dispoziţiilor cuprinse în Regulamentul Intern este de competenţa instanţelor judecătoreşti – tribunalul în a cărei circumscripţie reclamantul îşi are domiciliul, reşedinţa, sau după caz sediul, care pot fi sesizate în 30 de zile  de la data comunicării de către angajator a modului de soluţionare a sesizării formulate cu respectarea prevederilor legale.

XVI. DISPOZIŢII FINALE

Art.148. Structurile din teritoriu au obligaţia ca în termen de 30 de zile de la aprobarea prezentului Regulament Intern să elaboreze anexe cu probleme specifice.

Art.149. Angajatorul are obligaţia de a-şi informa salariaţii cu privire la conţinutul Regulamentului Intern, care se afişează la sediul angajatorului; anterior acestui moment  Regulamentul Intern  nu-şi poate produce efectele.
Art. 150. Acolo unde există reglementări speciale pentru personalul didactic, prevederile prezentului regulament se aplică doar personalului didactic auxiliar sau nedidactic.
Art.151. Regulamentul Intern se multiplică şi se repartizează astfel: câte un exemplar pentru fiecare structură.
Art.152. Angajatorul are obligaţia de a avea în permanenţă la dispoziţie un număr de 3 exemplare, care pot fi solicitate oricând spre studiere de către angajaţii societăţii şi a căror punere la dispoziţie nu o poate refuza.

Art.153. Persoanele nou angajate la  sau persoanele detaşate la  ŞCOALA CU CLASELE I-VIII BAZNA de la un alt angajator, vor fi informate din momentul începerii activităţii asupra drepturilor şi obligaţiilor ce li se aplică şi care sunt stabilite prin Regulamentul Intern.

Art.154. Orice modificare ce intervine în conţinutul Regulamentului Intern, în baza modificărilor prevederilor legale sau la iniţiativa angajatorului, derulată în limita prevederilor legale, este supusă procedurilor de informare stabilite în concret la articolele de mai sus.

     Art.155. Obligaţia întocmirii acestui Regulamentul Intern subzistă în sarcina angajatorilor în 60 zile de la data intrării în vigoare a Codului Muncii; în cazul angajatorilor înfiinţaţi ulterior acestui termen, în 60 de zile de la data dobândirii personalităţii juridice.

� La locurile de muncă unde datorită specificului activităţii nu există posibilitatea încadrării în durata normală a timpului zilnic de lucru se vor stabili forme specifice de organizare a timpului de lucru, după caz, în schimburi (tură), tură continuă, turnus, program fracţionat (dacă e cazul se va alege în concret 1 dintre  modalităţi).


 Prin excepţie, durata timpului de muncă poate fi prelungită  peste 48 de ore pe săptămână, care includ şi orele suplimentare, cu condiţia  ca media orelor de muncă calculată pe o perioadă de referinţă de o lună calendaristică să nu depăşească 48 ore/săptămână (aici se va prevedea concret în RI stabilirea şi modul de regularizare a orelor  de muncă).


 Programul de lucru inegal astfel stabilit prin Regulament intern poate funcţiona numai dacă este specificat expres în contractul individual de muncă al salariaţilor cărora acesta le va fi aplicabil.





� Se prevede în R.I. doar în situaţia în care repaosul săptămânal se acordă în alte zile decât sâmbăta şi duminica.


� Concediul de odihnă suplimentar se acordă salariaţilor care îşi desfăşoară activitatea în condiţii grele, periculoase sau vătămătoare, nevăzătorii, alte persoane cu handicap şi tineri în vârstă de până la 18 ani şi acesta este de ..........(min.3 zile lucrătoare şi poate fi diferenţiat în interiorul categoriilor evidenţiate mai sus).


 Concediul suplimentar poate fi luat de salariaţi cumulat cu concediul de odihnă sau separat de acesta.


 Dreptul salariaţilor pentru concediul  de odihnă suplimentar se calculează şi se acordă în mod identic cu drepturile pentru concediul de odihnă


� (a) identitatea părţilor;


b) locul de muncă sau, în lipsa unui loc de muncă fix, posibilitatea ca salariatul să muncească în diverse locuri;


c) sediul sau, după caz, domiciliul angajatorului;


d)funcţia / ocupaţia conform specificaţiei Clasificării Ocupaţiilor din România sau altor acte normative şi  atribuţiile postului;


e) riscurile specifice postului;


f) data de la care contractul urmează să îşi producă efectele;


g) în cazul unui contract de muncă pe durată determinată sau al unui contract de muncă temporară, durata acestora;


h) durata concediului de odihnă la care salariatul are dreptul;


i) condiţiile de acordare a preavizului de către părţile contractante şi durata acestuia;


j) salariul pe bază, alte elemente constitutive ale veniturilor salariale, precum şi periodicitatea plăţii salariului la care salariatul are dreptul;


k) durata normală a muncii, exprimată în ore/zi şi ore/săptămână;


l) indicarea contractului colectiv de muncă ce reglementează condiţiile de muncă ale salariatului;


m) durata perioadei de probă, după caz.)





� (65-1) Concedierea pentru motive care nu ţin de persoana salariatului reprezintă încetarea contractului individual de muncă, determinată de desfiinţarea locului de muncă ocupat de salariat ca urmare a dificultăţilor economice, a transformărilor tehnologice sau a reorganizării activităţii.





� Prin concediere colectivă se înţelege concedierea, într-o perioadă de 30 de zile calendaristice, dispusă din unul sau mai multe motive dintre cele prevăzute la art. 65 alin. (1), a unui număr de:


a) cel puţin 10 salariaţi, dacă angajatorul care disponibilizează are încadraţi mai mult de 20 de salariaţi şi mai puţin de 100 de salariaţi;


b) cel puţin 10 % din salariaţi, dacă angajatorul care disponibilizează are încadraţi cel puţin 100 de salariaţi, dar mai puţin de 300 de salariaţi;


c) cel puţin 30 de salariaţi, dacă angajatorul care disponibilizează are încadraţi cel puţin 300 de salariaţi.








